by hamidh 4 Septembra, 2020\nU 432 zavoda, agencije, instituta, službe, fonda i druge javne ustanove širom Bosne i Hercegovine zaposleno je 18 435 osoba koji raspolažu sa 1,7 milijardi KM godišnje, a najveći iznosi troše se upravo na plate zaposlenih.\nPreliminarni podaci koje je Transparency International u BIH objavio u prvoj bazi javnih ustanova u BIH pokazuju da plate direktora i članova upravnih odbora najčešće idu do zakonom dozvoljenih maksimuma, a neke ustanove su kolektivnim ugovorima dale i veća prava direktorima. Podaci nisu kompletni jer su 133 ustanove odbile da dostave neke od traženih podataka koji uključuju broj zaposlenih, iznos budžeta, sastav i primanja uprave i nadzornih odbora.\nUstanove su najviše odbijale da dostave plate direktora, a iz pristiglih podataka vidi se da najveća primanja imaju rukovodioci ustanova čiji je osnivač Vlada Kantona Sarajevo, koja je čak zakonom ograničila ove plate na tri prosječne plate u FBIH u posljednja tri mjeseca. Po zadnjim podacima Federalnog zavoda za statistiku te plate ne bi smjele biti veće od 2.823 KM, ali su ipak pojedine ustanove dale kolektivnim ugovorima i veća prava svojim direktorima.\nTako plate dekana Fakulteta za kriminalistiku, kriminologiju i sigurnosne studije (4.504 KM), Stomatološkog fakulteta (4.173 KM), direktora Orijentalnog instituta u Sarajevu (4.149 KM) Akademije likovnih umjetnosti (3.923 KM), direktora Zavoda za medicinu rada i sportsku medicinu ZDK (3.708 KM), Zavoda za hitnu medicinsku pomoć KS (3.473 KM) značajno premašuju iznose od tri prosječne plate u FBIH. Kada je u pitanju Republika Srpska, po podacima koji su do sada pristigli, ubjedljivo najveću platu ima direktor Nacionalnog parka Kozara koja iznosi 3.053 KM koji rukovodi sa 54 radnika.\nTreba istaći da se radi o preliminarnim podacima i da su brojne ustanove odbile da objave plate direktora, pozivajući se Zakon o zaštiti ličnih podataka, iako bi ovi podaci trebali biti javni prema stavu nadležne Agencije za zaštitu ličnih podataka BIH. Brojni apsurdni odgovori i proizvoljna tumačenja zakona stigla su u proteklom periodu na adresu TI BIH, u kojima su javne ustanove odbile pristup ovim informacijama. Tako u odgovoru Bosanskog kulturnog Centra iz Kalesije stoji da ne mogu dostaviti podatke o plati direktora jer je ona tajna, ali mogu reći da je manja od 2.000 KM, dok u JU Centar za rehabilitaciju slušanja i govora RS saopštili su da bez odobrenja resornog ministarstva ne mogu dostaviti tražene podatke.\nKada su u pitanju upravni i nadzorni odbori podaci koji su do sada pristigli na adresu TI BIH pokazuju da u cijeloj Bosni i Hercegovini najveća primanja imaju članovi Nadzornog odbora Zavoda za zbrinjavanje mentalno invalidne djece Pazarić, koji je zbog katastrofalnih uslova u kojima borave djeca nedavno dospio u žižu javnosti. Nije poznato koliko puta mjesečno zasjedaju upravni i nadzorni odbor, ali predsjednici primaju naknadu po 745,60 KM. Pored predsjednika, Upravni odbor ima još četiri člana, a Nadzorni odbor dva člana sa naknadom od po 559,20 KM mjesečno, tako da ove dvije kategorije Zavod koštaju preko 58 hiljada KM godišnje u neto iznosu.\nPored ovog, izuzetak je još slučaj Zavoda za zdravstveno osiguranje HNK gdje predsjednik UO prima naknadu od 600 KM mjesečno dok u ostatku BIH ove naknade uglavom ne prelaze iznos od 500 KM. Toliki je i maksimalni iznos naknade koji je svim javnim ustanovama u Republici Srpskoj dozvoljen zaključkom Vlade RS iz 2014. godine. Iako postoje rijetke ustanove koje članove upravnih odbora ne plaćaju ili plaćaju po sjednici ili mjesečno 20-30 KM, većina ih je propisala maksimalne iznose od po 500 KM ili 400KM, bez obzira na veličinu i značaj ustanove.\nBilo da se radi o Vodama Srpske, Institutu za javno zdravstvo RS koji imaju preko 200 zaposlenih ili Agenciji za sertifikaciju, akreditaciju i unapređenje kvaliteta zdravstvene zaštite RS koja ima 12 zaposlenih, primanja članova UO idu do maksimalnih 500 KM mjesečno. Zanimljiv je primjer Specijalne biblioteke za slijepa i slabovida lica Republike Srpske koja je članovima UO dodijelila naknadu od 200 KM mjesečno, iako za to nije imala novca u budžetu i nije dobila saglasnost resornog ministarstva što je dovelo do sudskog spora.\nTakođe primjetno je da pojedine osobe obavljaju funkcije u više upravnih i nadzornih odbora, a postoje i brojni primjeri gdje izabrani zvaničnici i narodni poslanici upravljaju javnim ustanovama i praktično „sami sebi“ podnose izvještaje o radu. Podaci koje je TI BIH objavio u prvom registru javnih ustanova trenutno uključuju sastav upravljačkih tijela, njihova primanja i iznos budžeta a u narednom periodu u registar će biti uključeni brojne zdravstvene ustanove kao i one koje su do sada odbile dostaviti ove podatke.\nTI BiH je u sklopu istraživanja do sad uputio oko 200 urgencija na adrese ustanova koje nisu dostavile tražene informacije, te 25 žalbi i dvije tužbe prema javnim ustanovama koje su djelimično ili u cjelosti odbile pristup ovim informacijama.\nBaza javnih ustanova se redovno ažurira sa pristiglim podacima i odgovorima, a dostupna je na sledećem linku transparentno.ba/javne-ustanove\nReklamiranje na internet portalu Kakanjinfo – Medijski Servis na usluzi svima!


Zabranjen ulazak i prevoz migranata na zapadu BiH\nVlada USK, Avgust 19, 2020\nVlasti u Unsko-sanskom kantonu (USK), na zapadu Bosne i Hercegovine, donijeli su u srijedu odluku o zabrani ulaska i prevoza migranata na teritoriji ovog kantona.\n“Zabranjuje se svaki novi priliv migranata u Unsko-sanski kanton. Ministarstvu unutrašnjih poslova USK je naloženo da se formiraju policijski punktovi na ulazu u kanton, gdje će se vršiti kontrola autobusa. Osim toga, zabranjuje se svaka vrsta prevoza migranata, kako iz drugih dijelova Bosne i Hercegovine, tako I unutar kantona”, izjavio je Mustafa Ružnić, predsjednik Vlade Unsko-sanskog kantona, nakon sjednice Operativne grupe USK.\nOperativna grupa Unsko-sanskog kantona, koju čine predstavnici vlasti i policije USK, su donijeli odluku i o hitnom izmiještanju migranata koji se nalaze na ulicama, napuštenim objektima, privatnim smještajima i drugim mjestima.\n“Kantonalnoj upravi za inspekcijske poslove je naloženo da, u saradnji sa MUP-om, vrši inspekcijske nadzore onih koji pružaju smještajne usluge migrantima. Pored toga, migrantima se ograničava i kretanje van kampova”, kazao je Ružnić.\nU utorak navečer, 18. augusta, pripadnici MUP-a USK su intervenisali u Velikoj Kladuši, gradiću na zapadu Bosne i Hercegovine, gdje su građani blokirali prevoz migranata i izbjeglica prema Velikoj Kladuši.\nMinistar sigurnosti Bosne i Hercegovine Selmo Cikotić, prilikom prve službene posjete Unsko-sanskom kantonu (USK), 11. avgusta, predstavio je plan za rješavanje migrantske krize.


Uslovi korišćenja - Diler Shop\nUslovi korišćenja i pravila sadržana u ovom dokumentu se odnose na sve posetioce i korisnike sajta Diler Shop (dilershop.com).\nAdministratori sajta Diler Shop (dilershop.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Diler Shop (dilershop.com) nije odgovoran za bilo koju štetu koja može da se desi od neautorizovanog pristupa Vašem nalogu.\nDiler Shop (dilershop.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Diler Shop (dilershop.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Komisija za izmjenu simbola RS bez odluke o izgledu novog grba\nZbog bojazni da bi konačna odluka Ustavnog suda BiH mogla biti objavljena u Službenom glasniku već do kraja mjeseca članovi komisije utvrdili su elemente amblema RS, kao prelaznog rješenja. Ni ova odluka nije donijeta konsenzusom, jer su bošnjački članovi komisije, nezadovoljni ponuđenim rješenjima, napustili sjednicu.\nKomisije za utvrđivanje prijedloga rješenja novog grba i himne Republike Srpske u vezi sa Odlukom Ustavnog suda BiH danas je utvrdila elemente koji će sadržavati amblem Republike Srpske. Osnov za amblem će biti dva elementa zastava Republike Srpske u dvojezičnom nazivu i čirilični inicijali RS (PC), te kruna srpskih dinastija i kruna Kotromanića .\nKako bi mogao poslužiti kao prelazno rješenje do donošenje novih simbola pitanje izgleda i upotrebe amblema trebala bi biti, u formi zakona, usvojena u Narodnoj skupštini Republike Srpske. Nakon što su, nezadovoljni ponuđenim rješenjima, bošnjački predstavnici danas napustili sjednicu Komisije, za očekivati je da ponuđeni prijedlog zakona neće dobiti podršku ni u Domu naroda Republike Srpske.\nPredsjednik Komisije i predsjednik Narodne skupštine Republike Srpske Igor Radojičić, nije mogao odgovoriti kakve bi pravne posljedice po funkcionisanje svih entitetskih institucija moglo proizvesti objavljivanje odluke Ustavnog suda BiH u slučaju da alternativna rješenja ne budu spremna do tog trenutka. Postupak za ocjenu ustavnosti grba, zastave i himne Republike Srpske i grba i zastave Federacije BiH, sa Ustavom BiH, pred Ustavnim sudom BiH podnio je lider SDA Sulejman Tihić još 2002. godine.\nOdluka Ustavnog suda BiH od marta 2006. godine kojom su neustavnim proglašeni ne samo simboli u Republici Srpskoj već i grb i zastava u Federaciji BiH trebala je biti provedena još do oktobra prošle godine, ali su zbog opštih izbora političari u oba entiteta izbjegavali da to pitanje uzmu u razmatranje. Ustavni sud BiH 30. marta usvojio je konačan tekst svoje odluke koju je još jednom potvrdio u januaru ove godine. Po objavljivanju ovog teksta pojedini članovi Ustavnog zakona o grbu i himni Republike Srpske kao i neki članovi Zakona o grbu i zastavi Federacije BiH prestaće da važe osam dana po objavljivanju u službenom glasniku BiH.\nKomisija, za utvrđivanje novog grba i himne Republike Srpske a koju čine predstavnici sva tri konstitutivna naroda i ostalih građana, te istoričari i heraldičari trebala je da svoj rad okonča do 30. aprila. Kako je danas bilo potpuno izvjesno da će dogovor koji bi zadovoljio predsrtvnike Srba, Hrvata i Bošnjaka do tog datuma biti nemoguće postići, odlučeno je da se od paralamenta zatraži produženje roka za rad komisije za još 60 dana.


Sjećanje: Danas je 51 godina od katastrofalnog zemljotresa u Banjaluci… – Televizija srpske dijaspore\nDanas je tačno 51 godina, od kada je Banjaluku pogodio katastrofalni zemljotres, koji je iza sebe ostavio pustoš, a život je izgubilo 15 ljudi, dok je 1.117 lica bilo lakše ili teže povrijeđeno.\nPrema podacima seizmologa Hidrometeorološkog zavoda Republike Srpske, Banjaluku su 26. i 27. oktobra 1969. godine, pogodila četiri jaka zemljotresa.\nGlavni udar se desio u nedjelju ujutro, 27. oktobra u 8.10, jačine 6,6 stepeni Rihterove skale, a dan ranije su mu prethodila dva jaka zemljotresa u 15.36, jačine 5,6 stepeni Rihtera i u nedjelju u 2.55, jačine 4,8 stepeni po Rihteru.\nPoslije glavnog udara, 27. oktobra, uslijedio je naknadni udar u 8.53, jačine 4,7 jedinica Rihterove skale.\nGrad je ostao devastiran, a ogromna materijalna šteta je bila pričinjena na 86.000 stambenih jedinica, 266 školskih objekata, 152 zgrade javne uprave i administracije, 146 kulturnih ustanova, 133 zdravstvena objekta i 29 socijalnih ustanova.\n51 godinadanas jeod razornogsecanjeu Banjalucizemljotresa\nHrvatska dobila od Evropskog parlamenta 683,7 miliona evra za saniranje posljedica…


posted on Jun. 29, 2011 at 9:40 pm\nDve “teške kategorije” u oblasti bezbednosti puteva i vozila, EuroRAP i Euro NCAP, ujedinile su snage kako bi pozvale sektor automobilske industrije i sektor puteva da zajedno rade na primeni novih tehnologija, koje se za sada nalaze u prodajnim salonima, i time ostvare svoje potencijale u pogledu spasavanja hiljada života.\nU konsultativnom dokumentu koji su zajednički objavile ove dve organizacije koje se bave bezbednošću, pod nazivom Putevi koje vozila mogu da prepoznaju, EuroRAP i Euro NCAP potvrđuju da stanje znakova i oznaka na putu može da bude najveća prepreka u postizanju benefita koje nude nove tehnologije u vozilima.\nU izveštaju se ocenjuje da tehnologije koje pristižu u salone sa novim automobilima, mogu da spasu na hiljade života u Evropi, ukoliko se postigne njihova univerzalna upotreba. Sve više se koriste kamere i senzori da bi se unapred očitavali putevi i pomoglo vozilu da reaguje pravovremeno u slučaju da vozač srlja u opasnost. Ipak, nejasni znakovi ili izbledele oznake na putu teško mogu da se prepoznaju, bilo golim okom, bilo kamerom koja se nalazi u vozilu. Novi izveštaj obuhvata istraživanje sprovedeno u šest zemalja (uključujući i Srbiju) kako bi se utvrdilo na koji način praktična upotreba znakova i oznaka na putu i dalje varira u Evropi, posle više od pola veka od uvođenja međunarodnih konvencija.\nDžon Doson, predsedavajući Evropskog programa ocenjivanja puteva (EuroRAP) kaže: “Velike sume novca su potrošene da bi se razvila tehnologija koja dovodi do revolucije u pogledu bezbednosti naših vozila. Malo pažnje je posvećeno kvalitetu osnovnih principa označavanja i obeležavanja na putu sa kojima vozači trenutno moraju da se nose. Nismo pronašli nijednu zemlju u kojoj je postignuto sistematsko merenje kvaliteta označavanja i obeležavanja puteva. Vek pošto je pronađeno mačje oko, tehnologija se opet bavi razmišljanjem kako putevi mogu da se prepoznaju unapred. Ključna poruka je ta da ono što je dobro za ljude, dobro je i za mašine.”\nPreporuka je izveštaja Putevi koje vozila mogu da prepoznaju da putevi i automobilska industrija treba da nauče da rade zajedno na novim projektima tako što će se fokusirati na pomoći vozačima uz upotrebu dve nove tehnologije koje se sada nude u vozilima: „Podržavanje trake” i “Upozorenje o prekoračenju brzine”. Tehnologijom “Podržavanja trake” očitavaju se oznake na kolovozu čime se utvrđuje pozicija vozila u okviru trake, odnosno vozila se vraćaju nazad u svoju traku, što predstavlja uobičajeni uzrok saobraćajnih nezgoda. Tehnologija “Upozorenja o prekoračenju brzine” dozvoljava vozačima da izaberu upozorenje kada prekorače propisana ograničenja brzine koja se nalaze u rubnom pojasu puta.\nMichiel van Ratingen, sekretar Evropskog programa ocenjivanja novih vozila (Euro NCAP) kaže: “Rubni pojasevi pored evropskih puteva prekriveni su cvećem i spomen-pločama. Više od četvrtine poginulih na putevima stradalo je u nezgodama u kojima je vozilo izletelo s puta. Tehnologija “Podržavanja trake” daje vozaču upozorenje koje je fizički podjednako prelasku preko zvučno-vibracione trake na putu. Procenjuje se da više od 2.000 života u Evropi godišnje može da se spreči upotrebom ove tehnologije“.\n“Posledice izostajanja promene ograničenja brzine postale su ozbiljnije jer je više država usvojilo sistem kaznenih poena i rigorozno primenjuje ograničenje brzine. Tehnologija “Upozorenja o prekoračenju brzine” sprečava izostanak uočavanja znaka o ograničenju brzine od strane vozača, čak i onda kada se ograničenja neprestano menjaju.”\nU izveštaju Putevi koje vozila mogu da prepoznaju takođe se preporučuje da i putna i automobilska industrija, u ovoj deceniji, treba da imaju za cilj unapređenje znakova i oznaka, na deset procenata evropskih puteva na kojima se obavlja većina putovanja i na kojima je koncentrisana većina poginulih lica, pri sudarima sa većim brzinama.\n“Većina poginulih na evropskim putevima strada na nacionalnim putevima i frekventnim regionalnim putevima izvan gradova. Putevi sa jednom kolovoznom trakom su evropska polja smrti. Predstojeća decenija treba da se fokusira na obezbeđivanju kvaliteta označavanja i obeležavanja na tim otvorenim, frekventnim putevima, bilo da to tehnologija zahteva ili ne,” kaže Džon Doson.\nZaključak je da je potreban sveukupni pregled kvaliteta znakova i oznaka na putevima kako bi se izmerile varijacije u realnim uslovima i definisale prihvatljive tolerancije.


Oprema u zdravstvu : Bolnicki Krevet elektricni Najnoviji model Domiflex Letvice 14.02.2020 - ID 66818851 - KupujemProdajem\nOprema u zdravstvu > Medicinski kreveti > ID oglasa: #66818851 (postavljen: pre 3 dana)\nUvezeni iz Svajcarske bolnicki krevet sa jakom konstrukcijom sa svim mogucim podesavanjima na daljinsku komandu sto dodatno olaksava pacijentu / starijem licu / osobi sa invaliditetom , svako njegovo pomeranje u zeljeni polozaj . Jako kvalitetan krevet ima mogucnost podizanja i spustanja ledjnog dela , podizanje i spustanje noznog dela- polozaj savijenih nogu , mogucnost dizanja kompletnog kreveta u zeljenoj visini - mogucnost vertikalizacije kompletnog kreveta - znaci kompletno sve funkcije pomocu daljinskog upravljaca .\nGarancija na krevet je 6 meseci , a naravno moguce je i dalje odrzavanje i svaki vid servisa vezano za elektronske delove kreveta. Bocne ogradice i na levoj i na desnoj strani u dva nivoa obe se spustaju i podizu jednostavnim potezom na klik.\nVrsim dostavu kreveta na zeljenu adresu gratis do 50km a za svaki dalji dolazak naravno dostavljam bilo gde u Srbiji i bilo kojoj zemlji u okruzenju uz dogovor samo za naknade troskove puta .\nU ponudi kompletna ortopedska oprema : kolica , toaletna kolica , bolnicki kreveti , gusenicar za invalidska kolica , scalamobil sprava , lift stolice , invalidska kolica -\nneuroloska kolica i razna oprema izrazena cena je za najam na mesecnom nivou . 70e bez duseka 90e sa dusekom cena prodaje zavisi od modela .


MEI - Aktuelnosti - J. Joksimović i Šaer: Srbija i Estonija se bolje upoznale, potencijali saradnje veliki\nJ. Joksimović i Šaer: Srbija i Estonija se bolje upoznale, potencijali saradnje veliki\nMinistar za evropske integracije Jadranka Joksimović primila je u oproštajnu posetu odlazećeg ambasadora Estonije Danijela Šaera. Razgovarali su o procesu evropskih integracija Srbije, reformama, situaciji u regionu i drugim pitanjima.\nJadranka Joksimović zahvalila je na pomoći i podršci koju Estonija pruža Srbiji u procesu pristupanja. Precizirala je da smo do sada otvorili 14 poglavlja - od kojih su dva privremeno zatvorena i da se možemo nadati da tokom austrijskog predsedavanja Savetom EU otvorimo nekoliko za koja smo tehnički spremni.\nJoksimović je informisala ambasadora Šaera o napretku u okviru Poglavlja 23 - vladavina prava, usvajanju preporuka Venecijanske komisije na ustavne amandmane i setu važnih zakona iz Poglavlja 23 koji su u pripremi.\nMinistar Joksimović i Danijel Šaer ukazuju da je saradnja u regionu preduslov razvoja i napretka. Istakli su i da se stabilnost regiona odražava i na stabilnost Evrope.\nAmbasador Šaer rekao je da će Estonija nastaviti da podržava evropske integracije Srbije i da će nastojati da doprinese afirmaciji našeg procesa pristupanja. Ocenio je da rezultati reformi potvrđuju evropsku perspektivu Srbije, koja je dokazala da je važan činilac stabilnosti regiona i Evrope, ali i pouzdan partner EU.\nJadranka Joksimović poželela je Danijelu Šaeru uspeh u budućem radu i zahvalila na saradnji koju su ostvarili.\nMinistar J. Joksimović sa ambasadorom Šaerom


Globalna recesija poljuljala domaću privredu - Glas Srpske\nGlobalna recesija poljuljala domaću privredu\nMilijana Latinović 24.09.2019 12:50\nBanjaluka - Republika Srpska je za osam mjeseci ove godine zabilježila pad izvoza za 2,3 odsto, dok je uvoz smanjen za 9,4 odsto u odnosu na isti period lani, što prema riječima privrednika, pokazuje da je globalna recesija poljuljala i domaću privredu.\nPrema podacima Republičkog zavoda za statistiku, vrijednost robne razmjene Srpske sa inostranstvom od januara do kraja avgusta ove godine iznosila je 5,528 milijardi maraka, od čega na izvoz otpada 2,390 milijardi KM, a na uvoz 3,137 milijardi maraka.\nStatistika pokazuje da je spoljnotrgovinski deficit u tom periodu iznosio nešto više od 746 miliona maraka, te da je pokrivenost uvoza izvozom bila 76,2 odsto.\nZa osam mjeseci najveći pad izvoza zabilježen je u prerađivačkoj industriji, gdje je za osam mjeseci izvezena roba vrijedna 2,045 milijardi maraka, što je za oko 33 miliona KM manje u odnosu na isti period prošle godine.\nPrerađivačku industriju prati i sektor energije čija je vrijednost izvoza za osam mjeseci iznosila 19,08 miliona maraka, što je za oko 15 miliona KM manje u odnosu na isti period prošle godine.\nPrema podacima Zavoda za statistiku povećanje izvoza zabilježeno je u sektoru poljoprivrede, šumarstva i ribolova.\nVrijednost proizvoda iz tog sektora koji su za osam mjeseci ove godine plasirani na inostrana tržišta iznosila je 83,9 miliona KM, što je za oko 3,3 miliona više u odnosu na isti period 2018. godine.\nPotpredsjednik Privredne komore RS Mihajlo Vidić kaže da su negativni trendovi iz prva dva kvartala ove godine nastavljeni i u trećem.\n- Nije dobro što je došlo do pada izvoza, to sigurno pokazuje slabiju konkurentnost naših proizvoda na inostranim tržištima, a dobrim dijelom takav rezultat je posljedica i velikog odliva radne snage iz naše Republike. Osim toga početak globalne recesije se i te kako odražava i na stanje privrede u Srpskoj - istakao je Vidić za “Glas Srpske”.\nNaglasio je da je pod hitno potrebno nastaviti sa sprovođenjem mjera za zadržavanje stručne radne snage na ovim prostorima i dodao da je potrebno osvajati nova tržišta.\nPotpredsjednik Udruženja mladih ekonomista RS Srđan Udovičić kaže da pad uvoza znači da se građani sve više okreću kupovini domaćih proizvoda.\n- Imajući u vidu da je u proteklom periodu došlo do rasta plata u Srpskoj, a s obzirom da je uvoz smanjen, postoje naznake da su taj rast plata građani usmjerili na kupovinu domaćih proizvoda, što mi u udruženju stalno ističemo kao jednu od najbitnijih stvari za ekonomski rast i napredak RS - rekao je Udovičić i dodao da Srpska treba da poradi na poboljšanju konkurentnosti svojih proizvoda na inostranim tržištima te da se orijentiše na izvoz gotovih proizvoda, a ne sirovine.\nSpoljnotrgovinska razmjena za osam mjeseci ove godine\nPad izvoza 2,3 %\nPad izvoza 9,4 %\nPrema podacima Republičkog zavoda za statistiku Srpska je za osam mjeseci ove godine najviše proizvoda izvezla u Italiju, Srbiju, Hrvatsku Sloveniju i Njemačku.\nNajviše robe na domaće tržište stiglo je iz Srbije, Italije, Njemačke, Kine i Slovenije.


Kako narodni poslanici mogu doprineti poboljšanju kvaliteta vazduha u Srbiji - BFPE\nLidija Radulović 10 маја, 2021 18 маја, 2021\nBFPE » U fokusu » Klima, životna sredina i energetska politika » Kako narodni poslanici mogu doprineti poboljšanju kvaliteta vazduha u Srbiji\nPoslanici su bili veoma zainteresovani da saznaju više o zagađujućim PM česticama (PM10, PM2.5) i ostalim najvećim zagađivačima (azot oksid – NOx, sumpor oksid – SOx), a govorilo se i o stanju vazduha u Srbiji u odnosu na članice Evropske unije (EU), tome kako trenutno stanje zagađenja utiče na očekivan životni vek stanovništva, zatim, na koji način je moguće planirati smanjenje emisije štetnih materija, kao i koji su najugroženiji gradovi u Srbiji. Praćenjem prezentacije, poslanici su mogli da se upoznaju i sa aspektom klimatskih promena poređenjem stanja klime sa kraja XIX veka i toga kakva je ona danas. Poseban osvrt je bio usmeren na termoelektrane i evropski plan da se u narednih 10 godina proizvodnja električne energije preusmeri na obnovljive izvore.\nPostavljeno je pitanje kako bi Srbija mogla da brže sprovodi planove koje je donela; koliko sredstava bi bilo potrebno uložiti da bi se išlo u korak sa EU, da bi disali kvalitetan vazduh. Poslanici su pokazali veliku zainteresovanost kako bi mogli da utiču na stanje i podstaknu institucionalno i sistemsko rešavanje problema zagađenja.\nRealizaciju ove aktivnosti podržava Kancelarija Programa Ujedinjenih nacija za razvoj u Srbiji (UNDP) u okviru projekta „Jačanje kapaciteta za unapređeno sprovođenje međunarodnih sporazuma iz oblasti zaštite životne sredine”, koji finansira Globalni fond za životnu sredinu (GEF).\nZelena poslanička grupaZelena stolica\nPrevious Post"Stvarajući jak Pirot, stvara se i jača Srbija"\nNext PostPriča o dva „non-pejpera“ na Zapadnom Balkanu


U saopštenju vojske se navodi da su ratni brodovi ovih država ušli u Tajvanski moreuz i da su se te zemlje "udružile da izazovu nevolje" u regionu koji Kina smatra svojom teriotorijom, preneo je londonski dnevnik Gariđan.\nRatni brodovi SAD i Kanade prošli su kroz Tajvanski moreuz krajem prošle nedelje, potvrdila je danas američka vojska.\nRazarač klase Arli Bjurk UŠ Đui (DDG 105) prošao je kroz Tajvanski moreuz zajedno sa fregatom Kraljevske kanadske mornarice (RCN), klase Halifaks HMCS Vinipeg, 14. i 15. oktobra 2021. godine, stoji u saopštenju koje je ranije preneo Rojters.\nTranzitni prolaz Đuija i Vinipega kroz Tajvanski moreuz pokazuje posvećenost SAD i njenih saveznika i partnera slobodnom i otvorenom Indo-Pacifiku, ističe se u saopštenju Pentagona.\nKina smatra da je Tajvan deo njene teritorije i tokom ove godine je u više navrata slala svoje ratne avione u misije nadletanja zone dometa tajvanske protivazdušne odbrane.\nBura oko podmornica se NE SMIRUJE: Predsednik Evropskog saveza optužio SAD da su "pokazale nedostatak lojalnosti i transparentnosti"\n"PROVOKATIVAN POTEZ" Kina protestvovala zbog prolaska američke ratne flote kroz Tajvanski moreuz\nZimbabve je otkrio 50 slučajeva varijante Omikron korona virusa, izjavio je danas zamenik ministra zdravlja Džon Mangviro.\nOgorčena masa pretukla je nasmrt i zapalila menadžera jedne fabrike u Pakistanu, koji je bio poreklom sa Šri Lanke, a policija navodi da je do nasilja došlo zbog optužbe za bogohuljenje.


Otvoreno pismo Vučiću: Princ Filip i princeza Danica Karađorđević traže zaštitu za Krunsku ulicu - Beograd - Dnevni list Danas\nPočetna » Vesti » Beograd » Otvoreno pismo Vučiću: Princ Filip i princeza Danica Karađorđević traže zaštitu za Krunsku ulicu\nDanas Online08.12.2021. 08:59\nOtvorenim pismom koje su, između ostalih potpisali i književnik Matija Bećković, pisac i urednik kulturno-umetničkog programa RTS Vladimir Kecmanović, nekadašnji fudbaler Dušan Savić, bivši gradonačelnik Beograda Vojislav Mihailović, traži se da Vlada Srbije „bez odlaganja usvoji Odluku o utvrđivanju Кrunske ulice u Beogradu za prostorno kulturno-istorijsku celinu“.\n“Кrajnje smo neprijatno iznenađeni ovom činjenicom jer je navedena odluka u potpunosti ispravna, legitimna i predložena od strane jedinih merodavnih i nadležnih institucija – Zavoda za zaštitu spomenika kulture grada Beograda i Republičkog zavoda za zaštitu spomenika kulture”, navodi se u otvorenom pismu koje je pored predsednika Republike i predsednice Vlade, upućeno i ministarki kulture Maji Gojković.\nPotpisnici, među kojima su i heraldičar Dragomir Acović, redovni profesor Pravnog fakulteta Branko Rakić, reditelj Danilo Bećković, filozof Slobodan Giša Bogunović, navode da je “van svake sumnje da javni interes i zaštita kulturnog nasleđa nalažu da se Krunska ulica, koja je doskora uživala status prethodne zaštite, mora trajno zaštititi”.\nPismo su potpisali i novinarka Marina Rajević Savić, prvak Opere i redovni profesor na Filološko-umetničkom fakultetu Oliver Njego, hirurg i univerzitetski profesor u penziji Radmilo Rončević, akademski slikar i direktor Prodajne galerije BEOGRAD Mihailo Petković, prvak Opere Narodnog pozorišta u Beogradu Miodrag D. Jovanović, prvakinja opera Aleksandra Angelov Jovanović, heraldički umetnik Ljubodrag Grujić, pesnik Blagoje Baković, scenarista i reditlj Marko Savić, pisac i producent Vladimir Đorđević.\nMeđu potpisnicima su, kako se navodi, i penzionisani profesor Univerziteta u Beogradu Slavenko Grgurević, istoričar umetnosti Marko Bogdanović, pesnikinja Milica Špadijer, glumac Milan Caci Mihailović, filmski umetnik Milorad Jakšić i pozorišni reditelj i scenarista Marko Manojlović.\ndruštvo za ulepšavanje Krunskog vencaDruštvo za ulepšavanje VračaraFilip KarađorđevićOtvoreno pismo VučićuBeograd


Ambasador Ukrajine na konsultacijama i o srpskim plaćenicima\nOleksanadr Aleksandrovič, ukrajinski amabasador u Srbiji\nUkrajinski ministar spoljnih poslova Pavlo Klimkin i ukrajinski ambasador u Srbiji Oleksandr Aleksandrovič razgovarali su o vezama sa Srbijom, uz poseban osvrt na pitanje srpskih plaćenika koji se bore u Donbasu, regionu na istoku Ukrajine, saopštilo je ukrajinsko ministarstvo spoljnih poslova, prenosi Beta.\n"Pored razgovora o pitanjima vezanim za ukrajinsko-srpske odnose ključni fokus konsultacija je problem srpskih plaćenika koji se bore u Donbasu na strani ruskih terorističkih snaga i posebno u vezi obaveza Srbije u okviru međunarodnih antiterorističkih pravnih instrumenata u kojima učestvuje", navodi se u saopštenju.\nPored toga, kako se navodi, Ukrajina je ozbiljno zabrinuta zbog ilegalnih kontakata predstavnika Srbije sa okupiranim Krimom.\n"Nadamo se da će se srpska strana potpuno obavezati na princip poštovanja suvereniteta i teritorijalnog integriteta Ukrajine u okviru njenih međunarodno priznatih granica", navodi se u saopštenju.\nMinistar Klimkin i ambasador Aleksadrovič dogovorili su se o budućem delovanju na bilateralnom i multilateralnom nivou uključujući delovanju "u saradnji sa evropskim prijateljima i partnerima", dodaje se u ukrajinskom saopštenju.\nAmbasador Ukrajine u Srbiji Oleksander Aleksandrovič naveo je prošle nedelje da je pozvan je u Kijev na konsultacije posle intervjua koji je dao BIRN-u.\nDržavni sekretar u Ministarstvu spoljnih poslova Srbije Ivica Tončev optužio je 2. novembra ambasadora Ukrajine u Srbiji Oleksandra Aleksandroviča, povodom njegovog intervjua BIRN-u da se "sve njegove aktivnosti svode na jalove pokušaje da naruši odnose Srbije i Rusije" i apelovao na Ministarstvo spoljnih poslova i na Vladu u Kijevu da ambasadoru "ukažu na nedopustivost ovakvog daljeg ponašanja, kako Beograd ne bi bio prinuđen da preduzme korake uobičajene u takvim slučajevima".


KULT: Mladi su najugroženija društvena grupa u BiH – Magazin Plus\nHome/KULT: Mladi su najugroženija društvena grupa u BiH\nInstitut za razvoj mladih KULT uprkos teškom stanju mladih u Bosni i Hercegovini obilježava Međunarodni dan mladih koji se širom svijeta obilježava svakog 12. augusta od 2000. godine.\nU povodu Međunarodnog dana mladih Obrazovno-razonodni centar za mlade Spajalica nizom aktivnosti stavlja akcent na mlade u BiH i njihov dan. Raznovrsni program Obrazovno-razonodnog centra za mlade Spajalica bit će održan 16. augusta, s početkom u 09.30 sati do 22.00 sata, saopćeno je iz Instituta za razvoj mladih KULT.\nCilj je okupljanje što više mladih ljudi s područja Kantona Sarajevo i lokalne zajednice Ilidža, kako bi se mladima ponudio kvalitetan ali i zabavan sadržaj koji promovira neformalno obrazovanje i volonterizam mladih.\n“Međunarodni dan mladih je dan kada slavimo postignuća mladih u svijetu kao u učešće mladih u sve intenzivnijem sudjelovanju u društvu. Želja Instituta za razvoj mladih KULT je da mladi aktivno doprinesu u izradi lokalnih i regionalnih programa za mlade jer su mladi najjača snaga za sadašnjost i budućnost”, navodi KULT u saopćenju.\nIz KULT-a poručuju da mladi ljudi žele sudjelovati u procesu odlučivanja i preuzeti odgovornost za vlastite aktivnosti i izraziti vlastito mišljenje.\nIstiče se da su mladi najugroženija društvena grupa u BiH.\nAnaliza stanja i potreba mladih Instituta za razvoj mladih KULT u Federaciji BiH jasno pokazuje kako bi čak 37 posto mladih Bosnu i Hercegovinu napustilo zauvijek, 40 posto na duže vrijeme a samo devet posto njih je već preuzelo konkretne koraka za odlazak iz zemlje. Ti podaci su jasni kada se zna da samo 60 posto mladih u BiH ne može doprinijeti kućnom budžetu, a 23 posto mladih živi u domaćinstvima sa primanjima manjim od 1.000 KM mjesečno. Stanje se dodatno dramatizira kada se zna da samo pet posto mladih u BiH raspolaže sa više od 1.000 KM mjesečno.\n“Mladi ne zasnivaju porodice jer ih je u BiH samo devet posto vjenčanih, a samo sedam posto ima djecu dok je stambeno samostalnih samo sedam posto od čega dva posto živi kao podstanari a pet posto u vlastitim stanovima”, navodi KULT.\nPostojeći podaci Instituta za razvoj mladih KULT ukazuju na trend socio-ekonomske nesamostalnosti mladih u BiH.\n“Uzroci ovakvog stanja su u otežanim uslovima za stalno zapošljavanje ali i konstantnoj marginalizaciji mladih u procesima odlučivanja. Mladi ljudi žele sudjelovati u procesu odlučivanja i preuzeti odgovornost za vlastite aktivnosti i izraziti vlastito mišljenje. Zbog toga je mlade iznimno bitno uključiti u procese odlučivanja jer mladi zaista nose promjene”, poručili su iz KULT-a.


Kovačević: Novo krivično delo - priprema teškog ubistva\nKovačević: Novo krivično delo – priprema teškog ubistva\nTanjug 11. februara 2019. 16:43\nBEOGRAD – Dejan Kovačević, načelnik Uprave kriminalističke policije MUP-a Srbije, izjavio je danas da su policijski službenici sa dugogodišnjim iskustvom, nakon analize efekata rada i mogućih preventivnih mera koje bi doprinele sprečavanju izvršenja krivičnih dela na teritoriji Srbije, izradili predlog za uvođenje novog krivičnog dela – pripremanje krivičnog dela teško ubistvo.\n„Smatramo da je to u cilju veće bezbednosti građana Srbije. Ukoliko se prikupe dokazi koji ukazuju da su određeno lice ili kriminalna grupa pripremali ovo krivično delo, ista treba da budu oštrije kažnjena nego što je to sada slučaj. Iako su imali nameru da izvrše teško ubistvo, ali su blagovremeno sprečeni od strane istražnih organa, ovakvi izvršioci se sada mogu jedino procesuirati za blaža krivična dela, što podrazumeva i blaže sankcije“, kaže Kovačević.\n„Prema našem zakonodavstvu, nadležno tužilaštvo vodi istragu, a to znači da policijski službenici postupaju isključivo u skladu sa zahtevom tužilaštva, po čijem nalogu se prikupljaju i dokazi za krivično delo. Ukoliko naš predlog bude usvojen i u slučaju pripreme teškog ubistva svi prikupljeni dokazi moraju jasno i nedvosmisleno ukazivati da se radi baš o pripremi teškog ubistva“, rekao je Kovačević.\n„Smatramo da je reč o predlogu koji će doprineti sprečavanju izvršenja ovakvih teških dela i predstavnici MUP-a će, kao što je to ministar unutrašnjih poslova Nebojša Stefanović i najavio, sa ovim predlogom izaći pred interresornu radnu grupu, koja se bavi izradom predloga izmena i dopuna Krivičnog zakonika. Očekujemo da ga u saradnji sa kolegama iz drugih profesija, sa kojima smo u ovoj grupi, razmotrimo i uvrstimo u predlog izmena Krivičnog zakonika, a zarad ostvarivanja našeg zajedničkog cilja – suzbijanja kriminala i veće bezbednosti naše zemlje“, rekao je Kovačević.


Evro opet ispod psihološki važne granice od 1,26 dolara : Nadlanu.com\nEvro opet ispod psihološki važne granice od 1,26 dolara\nObjavljeno 27. jul 2006. / 00:00:00\nUprkos padu poslovnog poverenja u Nemačkoj, evro je juče na evropskom deviznom tržištu blago ojačao prema američkoj valuti i opet kotira ispod psihološki važne granice od 1,26 dolara. Indeks nemačke poslovne klime opao je u julu na 105,6 poena, ali je i dalje, kako navode analitičari, „robustan“, pa je to uticalo da evro zadrži i stabilan kurs prema jenu i drugim jakim valutama, izvestio je Rojters.\nVećina analitičara u Londonu procenjuje da u postojećim okolnostima postoje svi izgledi da Evropska centralna banka (ECB) 3. avgusta, na narednom sastanku bančinih čelnika, usvoji odluku o novom rastu bazne kamate, što bi išlo naruku deviznim trgovcima koji preferiraju evro. ECB će, kako se najavljuje, početkom avgusta uvećati postojeću baznu interesnu stopu za 0,25, na tri procenta i tako umanjiti osetnu kamatnu razliku koja sada postoji između zone evra i SAD. Evropsko tržište akcija juče je mirno poslovalo, sa nevelikim rastom cena, posle izveštaja o kvartalnom rastu zarada nekih kompanija i pojevtinjenju nafte.\nPanevropski indeks akcija FTSEurofirst 300 uvećan je minimalnih 0,22 odsto, na 1.318,37 poena i trenutno je oko šest procenata niži od rekordnog petogodišnjeg nivoa koji je zabeležen pre dve meseca. Berzanski mešetari tek bi trebalo ozbiljnije da odreaguju na smanjenje indeksa poslovne klime u Nemačkoj, tvrdi jedan broker iz Londona, uz opasku da su proteklih dana u centru pažnje poslenika na tržištu akcija u Evropi, SAD i Aziji, bili prvensteno podaci o zaradama kompanija u drugom tromesečju ove godine. (“Pregled”)


Nastavićemo da insistiramo na formiranju ZSO, poručio Dačić u Briselu\nPrvi potpredsednik Vlade Srbije i ministar spoljnih poslova Ivica Dačić boravi u Briselu gde je danas u Evropskom parlamentu učestvovao na okruglom stolu "Srbija na putu ka članstvu u Evropskoj uniji" koji je organizovala parlamentarna grupa "Prijatelji Srbije".\nMinistar Dačić se osvrnuo i na jučerašnje razgovore Beograda i Prištine.\n„Nesporno je naše ključno strateško opredeljenje da želimo da postanemo članica EU, u tom smislu na dva koloseka nastavljamo s našim aktivnostima.\nPrvi deo se odnosi na osposobljavanje naših kapaciteta da možemo da odgovorimo pregovorima o članstvu Srbije u EU.\nImajući u vidu da je ključni politički prioritet u pridruživanju Srbije Evropskoj uniji odavno postavljeno pitanje Kosova Metohije, sigurno je da će uspeh i dijaloga Beograda i Prištine biće ključno merilo koje će biti važno za samo otvaranje poglavlja, u ovom slučaju poglavlja 35. Imajući u vidu stav Nemačke da se pre toga ne mogu otvoriti druga poglavlja, od toga će zavisiti opšte otvarnje poglavlja u našim pregovorima o članstvu", rekao je ministar Dačić.\nMinistar je naglasio da je srpska delegacija pokazala izuzetan nivo kooperativnosti, konstruktivnosti, i da je na veoma odgovoran način pristupila dijalogu u Briselu.\nŠef srpske diplomatije istakao je da je jučerašnja runda dijaloga trajala veoma dugo, da se srpska delegcija svojih principijelnih stavova držala do kraja.\n„Prištinska delegacija nije želela da prihvati deo koji se odnosi na ono što smo već regulisali Briselskim sporazumom, odnosi se na Zajednicu srpskih opština, čime je praktično onemogućemo usvajanje određenih dokumenata sinoć.\nNećemo odstupati od onoga što piše u Briselskom sporazumu, svako rešenje treba da se temelji na Briselskom sporazumu.\nDanas je prištinska delegacija u Berlinu, u poseti Nemačkoj, o tome će se veoma ozbiljno raspravljati u Briselu.\nMi ćemo nastaviti dijalog, dosledno ćemo braniti naše nacionalne i državne interese i ono što smo se već dogovorili a to je Briselski sporazum u kojem je ključno, a to je rekla i Federika Mogerini, i gotovo sve zemlje članice EU smatraju da je za napredak dijaloga, za realizaciju i implementaciju Briselskog sporazuma, ključno formiranje ZSO i na tome ćemo insistirati.\nU interesu čitave Evrope je da se otvore pregovori, nadam se da će dijalog biti nastavljen, a to znači da ćemo uspešno realizovati cilj a to je da do kraja godine otvorimo poglavlja. To bi bio veliki impuls našim evropskim integracijama", istakao je u izjavi ministar Dačić.\nKljučne reči: saopštenja Ivica Dačić Evropska unija Kosovo i Metohija Srbija


MUP: LAŽ JE DA ČEŠLJAMO FONDACIJU DRAGICE NIKOLIĆ - TVS\nMUP: LAŽ JE DA ČEŠLJAMO FONDACIJU DRAGICE NIKOLIĆ\nNi SBPOK niti neke druge jedinice u okviru našeg sistema ne istražuju poslovanje Fondacije Dragice Nikolić, kažu u MUP.\nMinistarstvo unutrašnjih poslova negiralo je juče medijske navode da inspektori SBPOK istražuje eventualne malverazcije u Fondaciji Dragice Nikolić, supruge odlazećeg predsednika Srbije!\nPojedini mediji objavili su da policija proverava i češlja sve donatore, uplate i isplate u fondaciji prve dame, i da postoji sumnja da je u privatnim džepovima završilo oko pola miliona evra.\n- Ni pripadnici Službe za borbu protiv organizovanog kriminala niti bilo koje druge organizacione jedinice MUP Srbije ne sprovode istragu u vezi s proverom poslovanja Fondacije Dragice Nikolić - navodi se u saopštenju.\nI prva dama se juče oglasila otvorenim pismom na Fejsbuku. - Ni policija ni bilo koji drugi državni organ NIKADA nije „upao“ u fondaciju radi istrage i nikada nam nije zabranjeno raspolaganje sredstvima. Naš rad je u potpunosti usklađen sa zakonom, a spisak donatora je pre više meseci dostavljen Agenciji za borbu protiv korupcije na njen zahtev, iako taj zahtev nije bio u skladu sa zakonom. Nažalost, Agencija se nikada nije oglasila izveštajem u kojem bi ocenila da li je u radu naše fondacije bilo koruptivnih radnji.\nU pismu fondacije prve dame još se navodi da je svaka prikupljena donacija proknjižena i da su do sada uložili više od 1.200.000.000 dinara u Srbiju.\nIz Agencije za borbu protiv korupcije su pak poručili da je tačno da istražuju po prijavi:\n- U predstavci koja je podneta ukazano je na postojanje sumnje na korupciju prilikom davanja donacija fondaciji. Agencija se obratila i NBS, Upravi za trezor i zajedničke poslove, od kojih su traženi podaci o tome koja su pravna i fizička lica vršila uplate i da li su korisnici javnih sredstava budžeta Republike vršili prenos sredstava fondaciji. Po okončanju postupka Agencija će obavestiti javnost o rezultatima istrage.\nNIKOLIĆ O OPTUŽBAMA: DRAGICA I JA NISMO LOPOVI\nTomislav Nikolić, predsednik Srbije, u izjavi za Kurir kaže da on i njegova supruga nisu lopovi, reagujući na napise u medijima da je SBPOK upao u Fondaciju Dragice Nikolić.\nJoš uvek aktuelni predsednik Srbije odbacuje optužbe i kaže da njegova supruga nikada ne bi rizikovala svoj, kao i njegov ugled, niti svoju slobodu.\n- Nismo lopovi. Fondaciju nismo osnovali da bismo krali novac koji smo sami obezbedili. Zar bi moja supruga, kao osnivač fondacije koja je najviše poklonila Srbiji, rizikovala i svoj i moj ugled i svoju slobodu? - kaže Nikolić u razgovoru za naš list i dodaje:\n- Ovo deluje kao da neko želi da strani donatori odustanu od pomaganja fondaciji zato što se o njoj loše govori u Srbiji.


Fondacija Novak Đoković: Početak radova na vrtiću u Vladimircima, mesta za još 50 mališana – Čivija online\nU Predškolskoj ustanovi „Suncokreti“, u Vladimircima, najavljeni su radovi na objektu zahvaljujući saradnji i zajedničkom ulaganju Fondacije Novak Đoković i Opštine Vladimirci. Ova ustanova broji 257 dece, a proširenjem kapaciteta vrtića biće obezbeđena mesta za 50 mališana iz ovog mesta i okolnih sela. Ukupna vrednost donacije koju realizuje Fondacija Novak Đoković iznosi 12 miliona dinara, a projektom su definisani građevinski radovi kao i opremanje soba vrtića neophodnim nameštajem.\nMarko Kovačević, projektni menadžer Fondacije Novak Đoković ističe da je jedan od glavnih ciljeva Fondacije da pomaže manjim sredinama prilikom izgradnje ili adaptacije vrtića i predškolskih objekata kako bi što više mališana bilo obuhvaćeno pripremnim predškolskim programom.\n„Dolazimo u manje sredine gde postoji veliki broj dece koja nažalost nisu obuhvaćena nijednim vidom predškolskog obrazovanja i zajedno sa opštinama i predškolskim ustanovama otvaramo vrtiće i toj deci omogućavamo srećnije, bezbrižnije i radosnije detinjstvo, a samim tim i pravilan i potpun razvoj. U opštini Vladimirci 30 dece predškolskog uzrasta nema pristup predškolskom obrazovanju zbog nedovoljno mesta i zato smo se odlučili da sa ustanovom i opštinom rekonstruišemo ovaj objekat Suncokreti i započnemo rešavanje ovog problema u opštini. U planu je da otvorimo dve nove radne grupe, kao i multifunkcionalnu prostoriju za potrebe cele ustanove koja bi omogućila fizičke aktivnosti sa decom, priredbe i razna vrtićka događanja,“ izjavio je Marko Kovačević.\nKako ističe predsednik opštine Goran Zarić, ovaj projekat je posebno značajan kako bi se stvorili jednaki uslovi za odrastanje dece na seoskom i gradskom području.\n„Opština Vladimirci je jedna od retkih u Srbiji koja je imala čast da Fondacija Novak Đoković prepozna potrebe za izgradnjom objekata za smeštaj dece predškolskog uzrasta. Ovo je drugi objekat koji se u saradnji sa našom opštinom realizuje. Rekonstrukcijom i dogradnjom ovog objekta otvoriće se dve nove grupe i biće u potpunosti ukinuta lista čekanja u PU ,,Suncokreti“. Hvala Fondaciji Novak Đoković i zaposlenima u njoj koji su svojim nesebičnim zalaganjem pomogli da se i ovaj projekat u potpunosti realizuje“, izjavio je Goran Zarić.\nDirektorka PU „Suncokreti“, Zorica Milošević, iskazala je čast zbog saradnje sa Fondacijom Novak Đoković.\n„Drago mi je što su našu Ustanovu i ovog puta prepoznali kao dobrog saradnika na zajedničkom zadatku, a to je veći obuhvat i uključivanje dece predškolskog uzrasta u sistem ranog obrazovanja. Od 2014. godine, Fondacija i naša Ustanova partneri su na realizaciji raznih projekata i programa kao što su „Školica života“ i „Podrška, ne perfekcija“\nkao i izgradnja objekta u Jaloviku, a sada rekonstrukcija i dogradnja objekta u Vladimircima. Izgradnjom ovog objekta, naša Ustanova povećava svoje kapacitete što će doprineti većem uključivanju dece ovog uzrasta u sistem predškolskog vaspitanja i obrazovanja sa teritorije naše Opštine“, izjavila je Zorica Milošević.\nFondacija Novak Đoković je do sada rekonstruisala odnosno adaptirala 45 vrtića, i putem svojih projekata i programa stvorila bolje uslove za rani razvoj oko 30 hiljade mališana. Zahvaljujući Fondaciji, do sada je sprovela i obuke za blizu 1.600 vaspitača i učitelja u Srbiji.


Beta 3. aprila 2021. 11:55\nMinistar unutrašnjih poslova Crne Gore Sergej Sekulović ocenio je danas da su odnosi Crne Gore i Srbije u ovom trenutku bratski i komplikovani, dinamični i protivrečni, bolji na nivou gradjana nego na nivou visoke politike.\nSekulović je u intervjuu agenciji Beta kazao da će dinamika tih odnosa ići u pravcu medjusobnog uvažavanja i poštovanja i pune saradnje na zdravim osnovama.\n„Crna Gora i Srbija predstavljaju kičmu Balkana, a medjusobna isprepletanost odnosa i dubina bliskosti nas obavezuju pred gradjanima“, rekao je ministar.\nUpitan kako ocenjuje to što ni četri meseca od formiranja nove vlade Crne Gore nije došlo do susreta najviših državnih predstavnika Srbije i Crne Gore, Sekulović je kazao da to nije dobra poruka i da bi do navedenog susreta trebalo što pre da dodje.\nNa pitanje Bete da li postoje neki uslovi, s obe strane, koje bi trebalo ispuniti da bi došlo do susreta premijera Zdravka Krivokapića i Ane Brnabić, Sekulović je rekao da „ako postoji iskrena, obostrana volja, nema te prepreke koja se može isprečiti da do susreta dodje“.\nUpitan da li se u Crnoj Gori nalaze osobe koje Srbija traži zbog organizovanog kriminala ili drugih krivičnih dela, Sekulović je kazao da nadležni državni organi postupaju po svim medjunarodnim poternicama u odnosu na lica za koja postoje zakonski uslovi za njihovo lišenje slobode, u cilju izručenja.\n„Odsek za medjunarodnu operativnu policijsku saradnju Interpol, Europol, Sirene, trenutno nema zaprimljenih informacija od Republike Srbije za medjunarodno traženim licima, koje ukazuju da se u Crnoj Gori nalaze njihova tražena lica, za koja postoje uslovi za izručenje, i koja se potražuju za dela iz oblasti organizovanog kriminala“, rekao je ministar.\n„Da li se na teritoriji Crne Gore nalaze lica koja se potražuju u Srbiji na nacionalnom nivou, bez postojanja medjunarodne poternice, o tome nemamo precizne podatke jer nemamo uvid u nacionalne baze podataka traženih lica u Republici Srbiji, pri čemu postojanje nacionalne poternice ne stvara zakonski osnov za lišenje slobode radi izručenja“, objasnio je Sekulović.\nNaveo je da ukoliko se navedena situacija utvrdi, Nacionalni centralni biro (NCB) Interpol Podgorica, predlaze NCB-u odnosne države „hitno raspisivanje medjunarodne poternice radi našeg daljeg postupanja“.\n„Što se tiče crnogorskih državljana koje potražuje Srbija, a nisu ispunjeni uslovi za njihovo izručenje, jer ne potpadaju pod odredbe bilateralnog ugovora o izručenju, takva lica na teritoriji Crne Gore postoje. U ovakvim slučajevima, Odsek za medjunarodnu operativnu policijsku saradnju obaveštava nadležno tužilaštvo o postojanju medjunarodne poternice za našim državljanima, kao i nadležni NCB Interpol i iste upoznajemo sa mogućnošću ustupanja krivičnog gonjenja ili izvršenja presude našim pravosudnim organima, kada su za to ispunjeni zakonski uslovi“, kazao je Sekulović.\n„Da bi se navedena politika ostvarila potrebno je voditi razboritu i pravičnu kadrovsku politiku i adekvatno usmeravati finansijska sredstva. Koliko god jedna država bila velika ili mala, ili njen bezbednosni aparat bio jak, savremeni izazovi u pogledu organizovanog i transnacionalnog kriminala mogu biti na zadovoljavajućem nivou rešeni samo ukoliko ste pouzdan medjunarodni partner“, naveo je ministar.\n„Tačno je da Crna Gora ima problem s organizovanim kriminalnim grupama. Takodje je tačno da se broj organizovanih kriminalnih grupa smanjuje. Ovo naravno ne treba da nas zavara ili na bilo koji način ulenji, jer problem i te kako postoji“, naveo je ministar.\n„Volja za borbom protiv ove pošasti postoji, ali će se i nadogradjivati. Ako država nije jača od organizovanog kriminala, onda je on jači od nje, što u krajnjem znači da ne možemo govoriti o organizovanoj i ozbiljnoj državi“, ocenio je crnogorski ministar.\n„Svi izveštaji sa relevantnih medjunarodnih adresa ukazuju na tu činjenicu. Medjutim, u konkretnom operativnom smislu iznošenje podataka ove vrste bi pre bilo od pomoći tim strukturama nego doprinos u borbi protiv njihovog delovanja“, naglasio je on.\nNa pitanje Bete da li i na koji način postoji saradnja izmedju vlasti u Podgorici i Beogradu u borbi protiv organizovanog kriminala, Sekulović je kazao da je medjusobna saradnja partnerskih službi koje čine bezbednosni sektor u zemljama Zapadnog Balkana neizostavan element u borbi protiv organizovanog kriminala.\n„U kontekstu navedenog, postoji veoma dobra saradnja sa partnerskim službama Republike Srbije koja se manifestuje kroz razmenu informacija, operativne sastanke mešovitih istražnih timova, sprovodjenje zajedničkih operativnih aktivnosti, prikupljanje dokaza, identifikaciju, lociranje i procesuiranje počinilaca krivičnih dela i članova organizovanih kriminalnih grupa koji deluju na regionalnom i transnacionalnom nivou“, zaključio je ministar unutrašnjih poslova Crne Gore Sergej Sekulović.


Tanjug 12. avgusta 2019. 17:23\nBERLIN – Izvoz Nemačke u Iran opao je za gotovo polovinu u prvih šest meseci 2019. godine, pokazali su danas objavljeni podaci.\n„Činjenica da je trgovina između Irana i Nemačke doživela tako veliki kolaps, nažalost, i nije veliko iznenađenje“, kažu u trgovinskoj asocijaciji BGA, i ukazuju na ekstrateritorijalni karakter nedavnih američkih sankcija, što znači da će kompanije iz trećih zemalja biti kažnjene ako posluju sa Iranom.\n„Nemačke kompanije su primorane da biraju između svojih tržišnih aktivnosti u Iranu i SAD, tako da je jasno koje tržište preferiraju“, poručuju iz BGA.\nAmerički predsednik Donald Tramp prošle godine je povukao SAD iz nuklearnog sporazuma između Irana i glavnih svetskih sila. Prema tom sporazumu iz 2015., međunarodne sankcije protiv Irana ublažene su u zamenu za napore Teherana da ograniči svoj nuklearni program.\nNemacka je prošle godine izvozila u Iran uglavnom mašine, hemijske proizvode, automobile i auto-delove.


Krivokapić: Kadriranje u ovoj Vladi sprovedeno na ekspertskoj osnovi | Standard\nKrivokapić: Kadriranje u ovoj Vladi sprovedeno na ekspertskoj osnovi\nPredsjednik Vlade Crne Gore Zdravko Krivokapić, primio je danas Kairata Abdrakhmanova, visokog komesara OEBS-a za nacionalne manjine, koji se nalazi u zvaničnoj posjeti Crnoj Gori, saopšteno je iz Vlade.\n“Pozdravljajući visokog komesara Abdrakhmanova, premijer Krivokapić ocijenio je posjetu vrlo značajnom, pogotovo zbog činjenice da se jedan visoki komesar OEBS-a za nacionalne manjine, po prvi put nalazi u zvaničnoj posjeti Crnoj Gori.\nPremijer Krivokapić, zvaničniku OEBS-a uputio je riječi zahvalnosti i zbog visokih ocjena kojima je vrednovao skladne međuetničke odnose u Crnoj Gori i prepoznao je kao zemlju za primjer drugim državama regiona Zapadnog Balkana”, navodi se u saopštenju.\nKako navode, predsjednik Vlade upoznao je Abdrakhmanova da Vlada odnos sa manjinama ostvaruje kroz saradnju sa šest nacionalnih manjinskih savjeta, koji se finansiraju iz budžeta, te da u Vladi procjenjuju da njenu naročitu pažnju trenutno zaslužuje Romski savjet.\nPremijer Krivokapić istakao je da Crna Gora, u složenoj globalnoj situaciji izazvanoj pandemijom COVID -19, preduzima snažne socio–ekonomske i političke korake, kako bi ubrzala svoj decenijski put ka EU, kao i da je na tom putu snaženje dobrosujedskih odnosa i promovisanje politika tolerancije, dijaloga i balansa, jedan od prioriteta Vlade na čijem je čelu.\n„Naša politika se zasniva na nultoj toleranciji u odnosu na sve vrste diskriminacije. Zato je kadriranje u ovoj Vladi sprovedeno na ekspertskoj osnovi i naše opredjeljenje je isključivo građansko“, poručio je premijer Krivokapić.\nVisoki komesar OEBS-a, Kairat Abdrakhmanov, izrazio je, kako navode, zadovoljstvo što je Crna Gora očito i nedvosmisleno na putu ka EU.\n“Komesar Abdrakhmanov kazao je da na tom putu Crnu Goru doživljava kao „sjajnu zvijezdu“ i kada je u pitanju odnos prema manjinama, etničkim i vjerskim zajednicama, te da OEBS izražava punu podršku radu premijera Krivokapića i Vlade na čijem je čelu.\nVisoki komesar pohvalio je Premijerovu otvorenost za medije i politiku mira i tolerancije koju promoviše i poručio da Crnu Goru doživljava kao državu od koje želi da uči, naročito kada su u fokusu primjeri i prakse koje se odnose na region Zapadnog Balkana”, dodaje se u saopštenju.\nApostrofirajući OEBS-ov slogan „Da niko ne bude izostavljen!“, Abdrakhmanov je istakao da je upoznat sa najnovijim pogramima Vlade koji imaju za cilj socio-ekonomski oporavak Crne Gore.\n„Obaviješten sam o Vašim programima kojima želite da privučete strane investitore kako bi poboljšali položaj građana Crne Gore, sa akcentom na podršku sistemu obrazovanja. Podržavam Vas u tome i želim Vam puno uspjeha“, poručio je Abdrakhmanov, ponovivši da premijer Krivokapić i Vlada Crne Gore, i ubuduće, mogu da računaju na punu podršku OEBS-a.


U revitalizaciju navigacione infrastrukture Kanala Begej uloženo 14 mil EUR | Support4Partnership\nU revitalizaciju navigacione infrastrukture Kanala Begej uloženo 14 mil EUR\nU okviru međunarodnog projekta "Revitalizacija navigacione infrastrukture Kanala Begej" proteklih godina uloženo je 14 mil EUR, od čega je Evropska unija obezbedila 11,77 miliona, rečeno je danas na završnoj konferenciji u Novom Sadu.\nRekonstruisane su prevodnice u Srpskom Itebeju i Kleku, u Sanmihaju Romanu (Rumunija), izgrađeni su pristanište i sidrište u Zrenjaninu, kao i 33 kilometra biciklističke staze od Zrenjanina do granice Srbije s Rumunijom.\nPokrajinski sekretar za regionalni razvoj, međuregionalnu saradnju i lokalnu samoupravu, Aleksandar Sofić, rekao je da je vrednost projekta to što je usmeren na "jačanje mobilnosti građana u okviru turističkih ruta", unapređenje životne sredine i transportne infrastrukture na Kanalu Begej.\nProjektom su obezbeđeni preduslovi za čišćenju kanala i revitalizaciji pristaništa, koji će zajedničkim naporima Srbije i Rumunije omogućiti punu saobraćajnu prohodnost ovog važnog plovnog puta ukupne dužine 120 kilometara, rekao je Sofić.\nPredsednik Skupštine AP Vojvodine Ištvan Pastor ocenio je da je "to najbolji primer kako se prekograničnim projektima prave strateški koraci".\n- Oživljavanjem celog ovog područja dali smo impuls za vraćanje ovog podneblja tamo gde je nekada bilo, jer revitalizujemo ono što je izgrađeno davne 1912. godine i stvaramo mogućnosti za snažniju komunikaciju i saradnju dveju susednih zemalja, kao i bolje prilike za same građane u pograničnom području - rekao je Pastor.


Sloboda gostuje "vršnjacima" (VIDEO) – ZoomUe\nSloboda gostuje „vršnjacima“ (VIDEO)\nby Ivan Jankovic · 3 децембра, 2021\nUŽICE – U 12. kolu Košarkaške lige Srbije ekipa Slobode odmeriće snage sa OKK Beogradom. Utakmica će se odigrati u nedelju, od 16 časova.\nPut prestonice Sloboda kreće ohrabrena pobedom i ubedljivim izdanjem u duelu sa vodećim Radničkim. Trener Oliver Popović ipak poziva na oprez, sitičući da njegov tim ide u goste jedinoj ekipi koja je mlađa od njih.\n„Talentovana su ekipa, veliki broj igrača predviđen je za prvi tim Mega Bemaksa. Uspeli su da dobiju dva favorizovana tima, Mladost i Vojvodinu. Nadamo se da ćemo biti kompletni do nedelje, s obzirom da smo tokom sedmice imali probelma sa povredama“, kaže Popović.\nTags: KK Sloboda UžiceKošarkaška liga SrbijeOKK Beograd\nKozje mleko ponovo u trendu(VIDEO)\nVesnić promoviše „Mišeluk“\n14 јуна, 2014\nby branko · Published 14 јуна, 2014\nNext story Umesto za doček, sredstva i ove godine za lečenje dece (VIDEO)\nPrevious story Čovek samo srcem dobro vidi


Jeftini letovi iz Španije do Ujedinjenog Kraljstva - Avio karte Španija Ujedinjeno Kraljevstvo - eSky.rs\nAvio karte iz Španije do Ujedinjenog Kraljstva\nPretražite letove iz Španije do Ujedinjenog Kraljstva\nProverite najbolje prilike za letove iz Španije do Ujedinjenog Kraljstva\n✔ Postoje li posebne ponude za letove iz Španije do Ujedinjenog Kraljstva na eSky.rs?\n✔ Mogu li se pobrinuti za osiguranje prilikom rezervacije leta iz Španije do Ujedinjenog Kraljstva?\n✔ Ako rezervišem let iz Španije do Ujedinjenog Kraljstva, mogu li da rezervišem ujedno i smeštaj?\n✔ Koje avio-kompanije nude letove iz Španije do Ujedinjenog Kraljstva?\nBudite sigurni, da na eSky.rs ponuda letova iz Španije do Ujedinjenog Kraljstva uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Ujedinjeno Kraljevstvo


Fudbaler Partizana Goran Zakarić blizu je transfera u Tursku!\nTrener crno-belih Savo Milošević ne računa na reprezentativca BiH, pa ga nije ni poveo na pripreme na Zlatibor.\nZa Zakarića je zainteresovana Konja i pregovori su u završnoj fazi.\nCrno-belima bi od tog transfera trebalo da pripadne 800.000 evra.\nUkoliko se realizuje, nastaviće se tradicija prelaska fudbalera iz Partizana u Konju. Tim putem išli su Miloš Mihajlov i Marko Jevtović.\nZakarić je u Humsku stigao pre godinu dana iz sarajevskog Željezničara.


Raspodela sredstava „Fonda za zaštitu životne sredine“ – Veliki Park\nNakon pribavljene saglasnosti Ministarstva za zaštitu životne sredine Gradsko veće na sednici održanoj 1. marta donelo je Program raspodele sredstava budžetskog fonda za zaštitu životne sredine. Najviše sredstava, nešto preko tri miliona dinara, odobreno je za kontrolu kvaliteta vazduha koja podrazumeva sistematsko merenje emisije osnovnih i specifičnih zagađujućih materija poreklom iz stacioniranih izvora i izduvnih gasova motornih vozila. Za izradu plana kvaliteta vazduha radi smanjenja štetnih posledica po zdravlje ljudi biće utrošeno 1,2 miliona dinara. U obrazloženju je navedeno da prema Godišnjem izveštaju Agencije za zaštitu životne sredine za 2019. godinu Kragujevac ima treću kategoriju kvaliteta vazduha zbog prekoračenja granične vrednosti za suspendovane čestice PM, koje nastaju kao posledica kombinovanog uticaja grejanja, saobraćaja i industrije. Za monitoring alergenog polena u vazduhu koje je počelo krajem februara i traje do novembra biće izdvojeno 550 000 dinara, a za ispitivanje kvaliteta površinskih voda na reci Lepenici, nizvodno od Kragujevca i utvrđivanje nivoa zagađujućih materija 45 000 dinara.


Direktor WHO-a upozorava na 'nacionalističko' svojatanje buduće vakcine\n"Potreban je svjetski konsenzus kako bi vakcina bila javno dobro, i to kao politička obaveza", naglasio je generalni direktor Svjetske zdravstvene organizacije\nGeneralni direktor Svjetske zdravstvene organizacije (WHO) Tedros Adhanom Ghebreyesus osudio je "nacionalističko" svojatanje buduće vakcine za korona virus i založio se da vakcina bude opšte, zajedničko oruđe koja će čovječanstvu omogućiti da se izbori s pandemijom bolesti COVID-19.\n"Nacionalističko svojatanje vakcine nije dobro. To nam ne može pomoći", rekao je Ghebreyesus na video Forumu o sigurnosti u Aspenu, javlja Reuters.\n"Potreban je svjetski konsenzus kako bi vakcina bila javno dobro, i to kao politička obaveza", naglasio je.\nPrema njegovim riječima, davanje drugima je neophodnost i svi će od toga imati koristi, uključujući i bolje stojeće zemlje: "Ne treba na to gledati kao na davanje u dobrotvorne svrhe. To je i davanje sebi, jer kada se svijet izliječi i otvori, svi će imaju koristi".\n"Brži oporavak je zajednički oporavak jer živimo u globaliziranom svijetu. Ekonomije su neraskidivo povezane", rekao je Ghebreyesus. Ne može se "nekoliko sigurnih zemalja oporaviti", a ostali ne, "svi se moraju oporaviti zajedno", rekao je on.\n"Šteta koju je prouzrokovao COVID-19 mogla bi biti manja, ako bi se na to obavezale zemlje koje imaju sredstva", podvukao je šef WHO-a.\nU različitim fazama testiranja je 26 vakcina-kandidata, uključujući šest "u dobroj fazi, na kliničkima ispitivanjima", potvrdio je direktor za hitna zdravstvena stanja WHO-a, Michael Ryan, izrazivši umjerenu nadu u uspeh.\nKada neka vakcina dođe u "Fazu tri" to ne znači: "Skoro smo na cilju!", objasnio je taj epidemiolog.\n"'Faza tri' znači da se prvi put neka vakcina uvodi u opštu populaciju, daje se zdravim pojedincima, da bi se vidjelo da li će ih vakcina zaštititi od prirodne infekcije", objasnio je.\nMeđutim, "nema garancije da će nam neka od tih šest vakcina dati baš taj odgovor, i vjerovatno će nam trebati više vakcina dok to ne proradi", rekao je Ryan.


Prva od četiri regionalne radionice u okviru Programa digitalnih medija „Glasovi sa Balkana” počela je danas u Podgorici.\nRadionici prisustvuje osmoro mlagih blogera, podkastera i influensera iz Albanije, Kosova, Srbije i Bosne i Hercegovione.\nCilj radionice je da polaznici ovladaju dodatnim vještinama iz oblasti ekonomije medija, foto i video produkcije putem pametnih telefona, osnovnim novinarskim oblicima kako bi njihov proizvod bio što kvalitetniji.\nTreneri su vodeći stručnjaci iz regiona iz oblasti medija, digitalnog marketinga, rodne ravnopravnosti i psihologije.\nOtvarajući radionicu Laurent Goncalves, kulturni ataše ambasade Francuske u Podgorici, pozdravio je učesnike porukom o važnosti dijaloga i slobode medija.\nOn je kazao da je “važno biti svjestan načina na koji koristite informacije, kako ih pišete i kako se obraćate ljudima”.\nOn je podsjetio učesnike na ulogu mladih i ocijenio da su oni ključni za razvoj kompletnog društva.\nMiriam Angoni, regionalna koordinatorka projekta iskazala je zadovoljstvo radionicom u Podgorici i kazala da to nije uobičajena konferencija, već izgrađen plan koji je vrlo pažljivo pripremljen u svakoj zemlji regiona.\n„Izgradnja kapaciteta mladih influensera na Balkanu podrazumijeva da se radi na razvoju kritičkog razmišljanja o slobodi medija i njihovoj ulozi u demokratiji, povećanju njihovih kapaciteta, kako bi na pozitivan način uticali na svoju zajednicu, umrežavanju na regionalnom nivou, kako bi se region Balkana učinio boljim za mlade i za generacije koje dolaze '', rekla je.\nOlivera Nikolić iz Instituta za medije Crne Gore rekla je da će na radionicima mladi ljudi naučiti da bolje razumiju medije.\n„Cijelo iskustvo tokom ovog programa omogućiće im sticanje znanja kako bi slobodno mogli da govore o temama koje su u sferama njihovog interesovanja ”, rekla je Nikolić.\nCanal France International (CFI), u saradnji sa Mediacentrom Sarajevo, Albanskim institutom za medije, Institutom za medije Crne Gore, Makedonskim institutom za medije, Novosadskom školom novinarstva i Fondacijom za informacije, medije, dijalog i obrazovanje KosovaLive, realizuju Program digitalnih medija „Glasovi sa Balkana“.\nProjekat je finansiran od strane Ministarstva Evrope i spoljnih poslova Francuske.\nRadionice se bave temama poput izazova za mlade koji kreiraju medijski sadžaj na Zapadnom Balkanu, izgradnja publike na društvenim mrežama, promocija i monetizacija medijskih sadržaja, moderiranje komentara i suzbijanje govora mržnje, foto, video i audio produkcija, bezbjednost u onlajn okruženju.\nU okviru programa izabrano je 60 mladih ljudi starosti od 18-35 godina – blogora, podkastera i influensera. Oni su početkom juna prisustvovali onlajn regionalnoj konferenciji, a učestvovaće i na jednoj od ukupno četiri radionice. Planiran je i boravak od sedam dana u Parizu (I šestomjesečnu mentorsku podrška).


Iran više neće objavljivati izjave zatočenih britanaca - Klix.ba\nIran više neće objavljivati izjave zatočenih britanaca\n2.4.2007. u 13:47\nIran je odlučio da više ne prikazuje snimke priznanja zatočenih britanskih mornara i marinaca, objavila je danas iranska studentska novinska agencija ISNA.\n"Zbog promjena uočenih dva posljednja dana u politici britanske vlade televizije više neće objavljivati snimke izjava zatočenih britanskih vojnika", objavila je ISNA, ne navodeći svoje izvore, niti koje su to promjene uočene u britanskoj politici, javio je DPA.\nPripadnici iranske revolucionarne garde uhvatili su 23. marta u Zaljevu 15 Britanaca - sedam mornara i osam marinaca, u iranskim teritorijalnim vodama, kako tvrdi Teheran, što London odbacuje, insistirajući da se cio incident desio u iračkim nacionalnim vodama.\nIranska televizija je od tada objavila, u tri navrata, videosnimke izjava četvero zatočenih Britanaca, uključujući i jedinu ženu marinca, u kojima oni kažu da su uhvaćeni u iranskim vodama.\nMeđutim, danas su i državni radio i državna televizija "al-Alam" podvukli, kako je prenijela ISNA, da je svih 15 zatočenih Britanaca priznalo da su ilegalno ušli u iranske teritorijalne vode.\nDok Teheran traži izvinjenje Londona povodom incidenta, Britanija zahtijeva hitno oslobađanje svojih državljana. Svih 15 pripadnika Britanske kraljevske mornarice, u zatočeništvu u Iranu, priznali su da su ilegalno ušli u iranske teritorijalne vode, iako London i dalje insistira da su se nalazili u iračkim nacionalnim vodama, objavili su danas iranski državni radio i televizija "al-Alam".\nRazbojištvo na putu Trebinje-Dubrovnik\n02.04.2007. u 13:47


Vid čuvaju preventivni pregledi - JuGmedia\nNIŠ – U Srbiji živi preko 12.000 slepih i slabovidih osoba, a više od milion građana ima probleme sa vidom i boluje od različitih očnih bolesti, istaknuto je danas na simpozijumu oftamologa održanog povodom Svetskog dana slepih i slabovidih.\nDirektorka niške Klinike za očne bolesti dr Gordana Zlatanović ovom prilikom je istakla da pravovremena i odgovarajuća dijagnostika, kao i primena savremene terapije u lečenju, mogu u 95 odsto slučajeva da spreče gubitak vida.\n„U tom procesu lekari primarne zdravstvene zaštite imaju vrlo važnu ulogu jer moraju da obrate pažnju na rane znake koji ukazuju na probleme u vidnom polju naročito kod rizičnih grupa pacijenata kao što su starije osobe i oboleli od dijabetesa“, izjavila je Zlatanović.\nOna je naglasila da bi svi građani morali da odu na sistematski i oftamološki pregled u 40-tim godinama, a ovakve preglede morali bi da se ponavljaju na dve, tri godine.\n„Ni jedne naočare ne bi smele da se daju bez dobrog pregleda oftamologa. Potrebno je da se izmeri očni pritisak i vide moguće promene na očnom dnu pre nego što se uzmu naočare“, rekla je Zlatanović.\nDirektorka očne klinike KC Niš je istakla da je ustanovljeno da na svaki dolar uložen u prevenciju, dolaze četiri dolara troškova pomoći slepim osobama.\nOna je podsetila da je zahvaljujući fondaciji „Dragica Nikolić“, kompaniji „Novartis“ i KC Niš, niška očna klinika maja ove godine dobila najsavremeniji okularni skener.\nNa ovom skeneru koji uspešno dijagnostikuje probleme u zadnjem segmentu oka, do sada je pregledano 800 pacijenata.\nSkupu, koji je Klinika za očne bolesti organizovala pod nazivom „Prevencija slepila i slabovidosti – značaj lekara u primarnoj zdravstvenoj zaštiti“, prisustvovalo je stotinak oftamologa i lekara primarne zdravstvene zaštite sa područja južne i jugoistočne Srbije.\nGodišnjica Ekonomskog fakulteta\nNa Kosovu deca do dve godine mesečno će primati po 20, a do 16 godina po 10 evra\nVlada takozvanog Kosova odlučila je juče da svako dete mlađe od dve godine na Kosovu prima po 20 evra mesečno, a biće dodatka i za decu mlađu od…\nHumanitarna fondacija „Pokreni život“ u saradnji sa timom „AirSoft“ iz Leskovca organizuje u nedelju, 24. oktobra, humanitarni meč za Anastasiju…


Lepota može da ugrozi brak\n► Lepota može da ugrozi brak\n10.04.2017 Velika Britanija\nRazlog je, kako piše u zaključku objavljenom u "Britanskom psihološkom društvu", činjenica da su lepotice i lepotani skloniji da alternativu traže u drugim partnerima, pogotovo kad su nezadovoljni trenutnim.\nDo ovog zaključka naučnici su došli kad su ispitanicima dali zadatak da ocene izgled nekoliko stotina muškaraca i žena kada su imali 17 i 18 godina, na osnovu njihovih fotografija iz školskih godišnjaka.\nZatim su istraživači pronašli podatke o ljubavnom životu i emotivnom statusu tih osoba u narednih 30 godina. Ispostavilo se da su oni koji su ocenjeni kao atraktivni, bili skloniji razvodima ili kraćim brakovima.\nDa bi potvrdili ovu tezu, naučnici su zamolili iste ispitanike da ocene izgled 130 slavnih osoba, koje je "Forbs" proglasio najmoćnijima. Opet se pokazalo isto - slavni koji su atraktivniji češće su se razvodili i imali kraće brakove od moćnika koji nisu lepi i zgodni.\nMinistarstvo odbrane Srbije i Vojska Srbije aktivno će učestvovati u istraživanju posledica NATO bombardovanja 1999. i dati sve podatke kojima raspolaže, izjavio je danas u Beogradu ministar...\nAdolf Hitler definitivno je umro 1945. u Berlinu, bez sumnje pod dejstvom cijanida, ali takođe i od metka, proizilazi iz nalaza francuskih istražitelja koji su ispitali fragmente njegovih zuba i...


Došao je kraj jednoj bogatoj karijeri\nUpdated subota 20 11 2021 06:35:45\nPosted subota 20 11 2021 00:38:28\nZvanično je. Dvostruki TI šampion i jedan od najiskusnijih Dota 2 veterana, Sebastijan ”Ceb” Debs, odlučio je da okonča ovo poglavlje njegove desetogodišnje profesionalne karijere.\nOd 2011. godine, Ceb je igrao za preko 15 ekipa, od kojih je OG definitivno najpoznatija. Svoju karijeru u OG-ju započeo je 2016. godine kao trener, ali je 2018. stupio na poziciju offlanera, kada je tim bio na ivici raspada. Zajedno sa N0tail-om, bio je kamen temeljac ekipe koja je bila totalni autsajder na putu ka The International 8 šampionatu.\nSuprotno svim očekivanjima, Ceb i kompanija su uspeli da osvoje TI8, a potom i TI9, postavši prva ekipa u istoriji sa dve International titule. Na putu ka trećoj, ove godine su nažalost posustali, izgubivši od budućih šampiona Team Spirit, i završivši učešće na 7. mestu najvećeg esports turnira na svetu.\nU svojoj oproštajnoj poruci izjavio je da nema dovoljno motivacije da nastavi, ali i da je Dota 2 krenula da utiče na njegovo zdravlje. ”Ako ne mogu 100% da se posvetim svojoj ekipi i ovoj igri, nema poente da nastavim”, dodao je. Ipak, rekao je da će ostati sa OG organizacijom.\nCeb je već dva puta odlazio u penziju, ali čini nam se da je ovoga puta njegova odluka finalna. Ipak, znajući Dota 2 igrače, možda jednog dana ponovo stupi na scenu.\nOG je sada spao samo na N0tail-a i Topsona, ali već nam je poznato da će se i ova dva legendarna igrača verovatno penzionisati. Nova DPC sezona počinje za samo 10 dana, tako da ćemo uskoro saznati šta je sledeće za OG.\nDa li će se iskusni Francuz ponovo vraćati, ili je ovoga puta stvarno kraj?


Planove i programe posle srednjeg specijalističkog obrazovanja u trajanju od jedne i po godine, za sticanje zvanja FITNESTERAPEUT.\nImamo značajno iskustvo u realizaciji programa obuka za sticanje stručnih kompetencija i praktičnih veština u oblasti fitnesa sa programskom strukturom u tri nivoa , pri čemu svaki – od bazičnog do naprednog, traje po 90 časova ( 30 teorijske i 60 časova specifičnih praktičnih vežbi).\nPo završetku obuke polaznici polažu praktični i teorijski ispit i dobijaju sertifikate na srpskom i engleskom jeziku, sa navedenim stručnim kompetencijama za koje su osposobljeni.\nКonkurisali smo i u toku je postupak verifikacije škole za sticanje statusa javno priznatog organizatora aktivnosti obrazovanja odraslih, što je šansa za sve one koji žele da se na racionalan način osposobe za praktičan profesionalni rad.\nNaš tim čine master profesori sa dugogodišnjim iskustvom u fitnesu, lekari, fizioterapeti i psiholozi.\nI Nivo za fitnes instruktora (osnovni nivo)\nukazivanje neodložne prve pomoćikod urgentnih stanja\nII Nivo – Pilates trener\norganizaciju i izvođenje grupnih i individualnih pilates vežbibez rekvizita\norganizaciju i izvođenje grupnih i individualnih pilates vežbi sa rekvizitima\nIII (završni nivo) – Fitnesterapeut\nrad i organizaciju vežbi za za osobe u trećem životnom dobu\nrad sa klijentima koji imaju hronične zdravstvene problem\nvežbanje i fizičke aktivnosti u trudnoći\nNaši sertifikati su priznati, ne samo kod nas, već i u svetu o čemu svedoče prilozi:\nZato mi i jesmo najbolji izbor za vas.\nDetaljnije o uslovima za upis i realizaciju programa nalazi se na sajtu škole www.skolest.com.


Vencanje sa stranim drzavljaninom – Vencanice\nHome / Kutak za mladence / Vencanje sa stranim drzavljaninom\nZa venčanje sa stranim državljaninom/državljankom obavezan je sudski tumac\nUkoliko planirate da uplovite u mirnu bračnu luku sa izabranikom (ili izabranicom) koji nije srpski državljanin, onda vam je za venčanje, uz pasoš i puno ljubavi, potreban i sudski tumac.\nDa li ste znali da je u Srbiji svaki deseti, a na teritoriji beogradske opštine Stari grad svaki treći brak sklopljen uz prisustvo sudskog tumača? I dok su nekada najaktuelnije srpske snajke bile iz Rusije, a zetovi iz Grčke, danas se mešoviti brakovi u Srbiji sklapaju ponajčešće sa državljanima Amerike, Kanade, Velike Britanije, Austrije, Nemačke, Italije, Francuske, Kine i Filipina. Sudeći po ovim informacijama, za venčanja na kojima se sudbonosno Da izgovori na dva jezika, “krivac” je svakako internet, ali i sezonski poslovi na kruzerima i sl.\nUkoliko planirate da uplovite u mirnu bračnu luku sa izabranikom (ili izabranicom) koji nije srpski državljanin, onda vam je za venčanje, uz pasoš i puno ljubavi, potreban i sudski tumac. Prisustvo sudskog tumača obavezno je i prilikom zakazivanja venčanja, ali i kada su u pitanju strucni prevodi dokumenata. Stoga na listu planova za vaš najradosniji dan, uz mladenačku tortu, burme, bend i ostalo, zabeležite i sudskog tumača.\nSudski tumac (ili sudski prevodilac) je lice ovlašćeno od strane Ministarstva pravde Republike Srbije za (usmeni ili pismeni) prevod, i ono svojim pečatom i potpisom garantuje da su strucni prevodi verni originalu. Prisustvo sudskog tumača na venčanju doprinosi brzoj realizaciji neophodnih pravnih procedura vezanih za ovaj svečani čin, a njega može obezbediti samo veća i ozbiljnija prevodilacka agencija.\nSudskog tumača treba obezbediti i rezervisati na vreme. Prevodilacka agencija ABC prevodi može se pohvaliti timom sudskih tumača za preko 30 svetskih jezika. Pored popularnih jezika, na raspolaganju su vam i sudski tumači i strucni prevodi za kineski, turski, arapski, švedski, holandski itd. Ovaj tim već punih osam godina učestvuje u realizaciji venčanja sa stranim licima u Srbiji.\nDa bismo vam olakšali proceduru oko pripreme, evo šta je sve potrebno od dokumenata za stranog državljanina koji namerava da se venča u Srbiji?\ndokaz da po propisima zemlje čiji je državljanin nema smetnji za zaključenje braka sa određenim licem\nPotrebna dokumenta ne smeju biti starija od šest meseci, moraju biti u originalnoj verziji i moraju biti legalizovana u skladu sa zakonom, tj. prevedena i overena od strane sudskog tumača, ukoliko međunarodnim ugovorom nije drugačije propisano.\nAko i dalje smatrate da vas ništa ne može pokolebati u nameri da izgovorite sudbonosno DA, ukoliko ste iz Beograda, venčanje sa vašom izabranicom (ili izabranikom) možete zakazati u jednoj od matičnih službi čiji se spisak sa kontakt podacima nalazi ovde.\nAli pre toga, kako smo gore naveli da vam i za zakazivanje venčanja treba sudski tumac, budite slobodni i rezervišite na vreme svog ovlašćenog prevodioca. Naša prevodilacka agencija ima kancelarije u Beogradu i Novom Sadu, a naši projekt menadžeri pružiće vam sve dodatne informacije i učiniti da ovaj deo vašeg venčanja prođe bez stresa, baš onako kako ste planirali. Na vama je samo da se opustite i uživate u svom najromantičnijem danu u životu.


Vučice u odbranu titule kreću iz Banja Luke - CdM\nZbog novonastale situacije u regionu, zbog koronavirusa, Bord WABA lige održao je sjednicu umjesto u Slavonskom Brodu putem video linka, a na sastanku kojem su učešće uzeli predstavnici svih klubova, utvrđen je i raspored takmičenja za narednu sezonu.\nSjednicom su rukovodili predsjednik lige Srbobran Filipović i direktor lige Uroš Kranjc. U novoj sezoni pored šampionki Budućnost Bemaxa, ligu će činiti dva kluba iz Bosne i Hercegovine (šampion Banovići i vicešampion Orlovi), te dva najbolja kluba iz Bugarske (Beroe i Montana), dva kluba iz Srbije (021 i Partizan), te šampion Slovenije Celje.\nPo rasporedu je utvrđeno da će košarkašice Budućnost Bemaxa na startu sezone, koja počinje 14.oktobra, gostovati ekipi Orlova u Banjaluci. U prvom kolu igraće još 021 – Partizan, Montana – Beroe i Banovići – Celje.\nPodgoričanke nijesu imale sreće na žrijebu, jer će prva dva meča na svom terenu igrati u drugom i četvrtom kolu protiv najjačih, odnosno Celja i Beroe, dok u petom gostuje Montani. Podgoričanke, u međuvremenu, gostuju novosadskoj 021, u šestom kolu dočekuju Partizan, a u posljednjem kolu prvog kruga ,,plave“ gostuju ekipi Banovića.\nZbog koronavirusa Budućnost Bemax osvojila je titulu, tako što je prekinuta sezona, pa fajnal-fora nije bilo, već su Podgoričanke kao najbolje iz regularnog dijela stigle do krune. Pehar Podgoričankama biće uručen u Banjaluci, dok će Beroe, koje je trebalo biti domaćin fajnal-fora, imati prednost u organizaciji narednog završnog turnira…\nTagsŽKK Budućnost Bemax


Marković: Srbija zbog EU pustila homoseksualce na ulicu :: emg.rs:: Sve najnovije ekonomske vesti i vesti dana - Srbija region svet, 2010\nBELEX TIKER AGBN 7.240 0,35% AIKB 3.274 -0,21% BIPB 40 11,11% EGMN 2.600 -10,34% ENHL 947 -0,11% FITO 5.827 4,02% IMLK 1.673 0,48% JESV 6.020 0,23% JMBN 15.000 -1,32% LSTA 519 12,83% MTBN 3.181 -0,56% MTLC 1.946 -0,21% NIIS 482 0,00% NPRD 3.800 0,00% PLTK 100 -0,99% PRBN 667 -3,33% PRGS 107 1,90% PUUE 1.000 0,00% SJPT 818 -1,21% SMPO 410 -3,53% TGAS 5.300 1,92% TIGR 733 -1,48% TLFN 1.089 -0,09% VINZ 6.900 0,73% VITL 829 11,88% VLFR 1.200 9,09% VZAS 571 -0,70%\nSrbija (14. 10. 2010.)\n14. oktobar 2010. | 12:45 13:52\nMarković je rekao da se sve institucije znale da će biti nemira u Beogradu, koji su kasnije nastavljeni i u Đenovi. On je ponovio da ta stranka ne poziva na nasilje, ali da homoseksualci nikad neće dobiti pravo da u Srbiji stupaju u brakove i usvajaju decu.\nOn je dodao da osuđuje nasilje koje se desilo u nedelju, ali i da nisu svi koji su tog dana bili na ulicama Beograda bili huligani.\nBranko Ružić, šef Poslaničke grupe Socijalističke partije Srbije u Skupštini Srbije, rekao je danas da ne treba igrati ni derbi ni bilo koju drugu utakmicu ako igračima nije zagarantovana bezbednost i obezbeđeno Ustavom zagarantovanio pravo na rad.\nRužić je rekao da bi bilo pogubno prekinuti takmičenja i dodao da je veoma važno da se nadležni sastanu i pristupe rešavanju tog problema.\nRužić je rekao da su divljanja huligana u Đenovi strašna i da srpski fudbal mora da se očisti od onih koji zarad svojih ili kvaziklupskih interesa čine nešto što nije u skladu s demokratskim tekovinama i sistemom vrednosti koje srpsko društvo promoviše i zakonima države Srbije.\n“Najvažnije je da takve pojave ne dovedu do loše percepcije strane javnosti u odnosu na Srbiju”, rekao je Ružić.\nLider Lige socijaldemokrata Vojvodine Nenad Čanak je, komentarišući nerede prethodnih dana, postavio pitanje zašto do sad nije ništa preduzeto jer se za Obraz i ostale ekstremističke grupe zna pet ili šest godina. On je ocenio da suština problema leži u nereformisanom sudstvu i nizu drugih državnih institucija.\n“Ko god je bio na fudbalskoj utakmici u poslednje vreme mogao je da vidi da tamo nema nijednog navijača. Fudbalski stadioni služe za uvežbavanje paravojnih formacija, sistema komandovanja i načina za ‘zighajlovanje’, vrlo slično onom iz vremena Hitlerove Nemačke”, rekao je Čanak.\nOn je dodao da sve to treba da posluži za vaninstitucionalni obračun s demokratskim snagama u Srbiji. Čanak je rekao da se ni devedesetih paravojne formacije nisu mobilisale u bibliotekama, već na fudbalskim stadionima i da su tada vođe navijača postajale ratni komandanti, dodajući da između toga i onog što se danas dešava na stadinoma nema nikakve razlike.\n“Ko god taj fašistički ološ nazove navijačima, decom ili zavedenom omladinom, taj laže i prikriva istinu”, rekao je Čanak. On kaže da država mora da preduzme jasne i konretne mere i da izgrednicima sudi po zakonu, a ne da dozvoljava da se kriminalci s desetinama krivičnih prijava izdaju za sportske radnike i da majice na kojima piše “Srbija” budu pancir protiv svake odgovornosti.\nŠef Poslaničke grupe Napred Srbijo Tomislav Nikolić je optužio vlast da je organizovala Paradu ponosa da bi došlo do nasilja. "Vi ste se umešali u rušenje Beograda. Sad vidite kako su se građani osećali kad ste haračili 5. oktobra. Gej paradu ste organizovali samo da bi došlo do nereda u Beogradu i kad je loša vlast uvek ispašta policija", rekao je Nikolić.\nSlobodan Samardžić iz Demokratske stranke Srbije je, na pitanje u vezi s političkom pozadinom nereda u Đenovi i Beogradu, rekao da su to insinuacije vlasti koje bi trebalo da budu pretvorene u činejnice. “DSS nema nikakve veze s dešavanjima u Beogradu i Đenovi. Vlasti snose krivicu za 10. oktobar jer su one pripremale homoseksualnu paradu čitvih godinu dana i svaki dan o tome govorile“, rekao je Samardžić uz ocenu da su nemiri bili spontan izliv nezadovoljstva građana.\nOn je osudio ono što se dogodilo 10. oktobra, ali je ponovio da je za to odgovorna vlast koja je sad svesna te svoje odgovornosti i zato pokušava da insinuira da je ceo događaj neko pripremio.\nTeme: Sport, Ljudska prava, Hronika\nLičnosti: Tomislav Nikolić, Slobodan Samardzic, Nenad Čanak, Dragan Marković, Branko Ružić\nInstitucije: Demokratska stranka Srbije, Jedinstvena Srbija, EU, Skupština Srbije, Socijalistička partija Srbije, Liga socijaldemokrata Vojvodine\nDogađaji: Parada ponosa\n11. oktobar 2010. 13:10 |


Vesti online / Sport / Tenis / Nadal startovao pobedom u Čileu\nNadal startovao pobedom u Čileu\nRafael Nadal je loše počeo meč prvog kola i izgubio je prva dva gema, a onda zaigrao mnogo bolje i došao do očekivane pobede nad Argentincem Federikom Delbonisom sa 2:0, po setovima 6:3, 6:2.\nRastrčao se - Rafael Nadal\nPosle pobede u dublu, španski teniser Rafael Nadal slavio je i u prvom singl meču posle višemesečnog odsustva zbog povrede. Nadal je na turniru u Vinja Del Maru u Čileu savladao kvalifikanta Federika Delbonisa iz Argentine u dva seta sa 6:3, 6:2.\nŠpanac je loše počeo meč, dozvolio Delbonisu da osvoji prva dva gema, ali onda ga je "uzeo pod svoje" i do kraja prvog seta prepustio mu samo još jedan gem.\nU narednom setu Nadal je bio još ubedljiviji i za sat i 27 minuta završio je meč.\n"Na početku je bilo veoma teško jer je Federiko igrao na visokom nivou. Mnogo sam trčao i srećan sam jer se koleno dobro držalo i jer sam igrao meč posle toliko vremena. Potrebno mi je neko vreme da ponovo dođem do svoje igre, ali do sada je osećaj na terenu sjajan. Za sada je najvažnije da provedem na terenu što je moguće više vremena", izjavio je Nadal posle pobede.\nŠpanac ne želi da pravi dugoročne planove jer nije siguran da li će koleno izdržati.\n"Moram da budem siguran da će sa kolenom biti sve u redu, nakon što dugo vremena nisam igrao na najvišem nivou. Ukoliko oporavak bude tekao kako treba, onda ćemo govoriti o ciljevima", rekao je Nadal.\nTENIS "Rafa, jesi ikona Roland Garosa, ali nema povlastica"


Prema izjavama očevidaca, sporni Preventov otpad iz Republike Srpske nakon što nije deponovan u Tuzlanskom kantonu polako, ali sigurno se vraća u Visoko. Uskoro ovim povodom očekujemo i fotografije na kojima se jasno vidi da je otpad ponovo u Visokom i to nadomak ulazu u grad. Podsjećamo, sedamnaest tona hemijski tretiranog otpada životinjskog porijekla, koji je bio deponiran na lokalitetu Borije u Istočnom Starom Gradu utovaren je u kamione i otišao na navodnu deponiju u TK. Sve se to dešavalo još 30.oktobra, a gdje je otpad bio od tada nije poznato.\nGradski zavod za javno zdravlje Beograd izvršio je analizu sedam uzoraka otpada s tri deponije. Rezultati analize govore da otpad na deponijama u Palama nije opasan, dok je uklonjeni otpad iz Istočnog Starog Grada sadržavao veću razinu kroma od dozvoljenog.\nKako trenutno stvari stoje otpad se vraća u Visoko, Prevent naravno nema ništa s tim jer je uredno platio dobavljaču uslugu, a u konačnici ispaštaju oni kojih je sve više u Zenici i Sarajevu na kemoterapijama.\nInače je interesantna ova priča oko otpada u Visokom, posebno ako znamo da slovimo za sredinu koja se uveliko bavi preradom mesa. Regionalna deponija Mošćanica ne prima takav otpad, u Očaze mještani ne daju, a svi znamo da postoje velike klaonice koje proizvode ogromne količine i takvog otpada kojeg se proizvođaći mesa rješavaju na razne načine, od ilegalnih metoda, do odlaganja na vlastitim imanjima što kasnije trajno oštećuje vodovode tih područja, a što opet u konačnici vodi do šaltera u bolnicama u Zenici i Sarajevu.


KUD „Jablaničko kolo“ pobednik festivala „Zdrav fest“ u Ćićevcu – Info Centar Juga\nJuče je u Ćićevcu, na platou ispred Ekonomsko-trgovinske škole je održan 6. Međunarodni festival pod nazivom ,,Zdrav Fest“. Pored takmičenja u prirpemanju zdrave hrane, održano je i takmičenje folklornih ansambala. Učešće je uzelo 25 kulturno umetničkih društava iz centralne i južne Srbije. KUD „Jablaničko kolo“ takmičilo se juče sa dva ansambla, mlađim i starijim pionirima, pokupilo 5 nagrada, među kojima i nagradu za apsolutnog pobednika.\nPre početka takmičenja članovi kulturno umetničkih društava prošetali su ulicama Ćićevca od zgrade opštine do terena srednje Ekonomske škole gde je održano takmičenje.\nMlađi pioniri nastupili su sa koreografijom „Dođi Mile“ koreografa Tomislava Jovića, a stariji pioniri takmičili su se sa koreografijom „Niška žetva“.\nOba ansambla postigla su veliki uspeh, ali posebno treba istaći uspeh mlađih pionira KUD „Jablaničko kolo“ jer je ovo njima treći nastup, a prvi takmičarski.\n„Mlađi pioniri vežbaju tek nešto više od godinu dana i za sada su postigli veliki uspeh. Njima je ovo tek treći javni nastup, a prvi put su se takmičili i odmah osvojili nagrade, što samo govori o vrednom i predanom radu dece. Još jednom smo pokazali izuzetan kvalitet i uigranost našeg ansambla što potvrđuju i nagrade koje smo osvojili.„ ponosno ističe predsednik i umetnički rukovodilac KUD „Jablničko kolo“ Tomislav Jović.\nU konkurenciji 25 ansambala KUD „Jablaničko kolo“ pokupilo je 5 nagrada i to, nagradu za najbolju koreografiju „Dođi Mile“, nagradu za najkompletniji ansambl (stariji pioniri), najmlađi članovi društva osvojili su treće mesto, dok su stariji pioniri osvojili prvo mesto u kategoriji dečijih ansambala.\nKUD „Jablaničko kolo“ osvojilo je i nagradu za sveukupnog pobednika jučerašnjeg takmičenja u Ćićevcu.\nKako je to izgledalo juče u Ćićevcu pogledajte na fotografijama.\n40 izlagača iz Srbije na Međunarodnom sajmu Kavala expo


DA LI ZNATE koja veš mašina je NAJBOLJA za kućni budžet?! - Informer\n09:00 Porodica 1\nDA LI ZNATE koja veš mašina je NAJBOLJA za kućni budžet?!\nEvo odgovora... Ona koja štedi vreme, struju i novac i da u nju tokom pranja možete ubaciti zalutalu čarapu\nSavremene mašine opremljene su nizom funkcija kojima je moguće upravljati sa Android ili iOS pametnih telefona. Možete da pratite ciklus pranja ili da dobijete obaveštenje o početku idućeg ciklusa pranja, kako bi na primer dodali osetljivo ili ručno opran veš pri kraju programa\nSamsung veš mašina mašina za veš promo\n14:15 Hi-Tech 1\nLUDILO! Samsung potvrdio kvar na veš mašinama koje su eksplodirale\n09:28 Putovanja 0\nPRAVA NEDELJA MODE JE IPAK - U BEKSTEJDŽU!\nAko je 90% zena u EU zaboravno i skuplja carape ispod radijatora onda su nase zene daleko od EU.n


Pančevo: Kovid odeljenju Opšte bolnice na poklon hirurške maske i posteljina -\n15. aprila 2020.0421\nOpštoj bolnici u Pančevu kompanija „Eko unija SN“ iz Beograda donirala je pakete humanitarne pomoći koja će olakšati posao medicinskim radnicima lekarima, medicinskim sestrama tehničarima kao i boravak pacijentima.\nU paketima je 1.000 zaštitnih maski i 100 posteljina.\nDonaciju je uručio Aleksandar Milović, vlasnik i direktor preduzeća „Eko unija SN“.\n„Eko unija“ je već donirala pakete pomoći bolnicama u Požarevcu, Novom Sadu, Kosovskoj Mitrovici, Zemunu, “Dr Dragiša Mišović” i Bežanijska kosa u Beogradu i Domu zdravlja na Vračaru, kao i drugim zdravstvenim ustanovama, a akcija će biti nastavljena i u drugim opštinama i gradovima. Do sada je ovo preduzeće poklonilo oko 12.000 zaštitnih maski i 1.600 kompleta posteljina.\nRelated tags : aleksandar milovićdonacija bolnicidr slobodan ovukaeko unijakovid bolnicasaša pavlovvanredno stanje\n13. januara 2021.03545\n16. januara 2021., 19:14


EU: Rusija i Kina šire dezinformacije, seju nepoverenje u Zapad – SveVesti.net\nEU: Rusija i Kina šire dezinformacije, seju nepoverenje u Zapad\nEU: Rusija i Kina šire dezinformacije, seju nepoverenje u Zapad – JMU Radio-televizija Vojvodine\nEvropska unija objavila je izveštaj o širenju dezinformacija u vezi sa korona virusom, u kojem tvrdi da ruski i kineski mediji vode kampanje dezinformisanja tokom kojih sistematski pokušavaju da “poseju nepoverenje” u zapadne vakcine s ciljem da podele Zapad.\nU izveštaju, koji se odnosi na period od decembra 2020. do aprila 2021. godine, tvrdi se i da je sa zvaničnog Tviter naloga ruske vakcine Sputnjik Ve pokušano da se ugrozi poverenje javnosti u Evropsku agenciju za lekove (EMA), dok je Kina promovisala svoje vakcine kao globalno javno dobro i “predstavljala ih kao pogodnije za zemlje u razvoju i zapadni Balkan”.\nKako se dalje navodi u studiji EU, koju je objavio ogranak za borbu protiv dezinformacije bloka, koji je deo podružnice za spoljnu politiku Evropske službe za spoljne poslove, državni mediji dve zemlje su u ovom periodu širili na internetu lažne vesti na više jezika sa senzacionalizmom, pišući o zabrinutosti za bezbednost vakcina.\nNa taj način, kako se dalje tvrdi, oni su neosnovano doveli u vezu vakcine i smrtne slučajeve u Evropi i promovisali ruske i kineske vakcine kao superiorne, prenosi Rojters.\nAP se u svom izveštaju fokusira na Rusiju, te navodi da u njemu piše da je Rusija, uz pomoć ministarstava, kompanija i medija naklonjenih Kremlju, pokrenula veliku kampanju za promovisanje vakcine “Sputnjik Ve” i da je širila lažne vesti da Zapad i EU pokušavaju da umanje značaj te vakcine.\nAmerička agencija precizira da je izveštaj sastavio ogranak za strateške komunikacije Evropske službe za spoljne poslove i da se u njemu tvrdi da je deo kampanje da se poseje nepoverenje u Evropsku agenciju za lekove (EMA).\n“Ruska kampanja za promovisanje vakcine Sputnjik Ve ubrzala se i razvila u pristup u koji je uključena cela vlada, uključujući državne vlasti, državne kompanije i državne masovne medije u gotovo svakodnevnim intervencijama”, navodi se u izveštaju.\nStučnjaci EU za dezinformacije optužili su medije naklonjene Kremlju, uključujući zvaničan nalog na Tviteru Sputnjik vakcine, da pokušavaju da podriju poverenje javnosti u EMA i bace sumnju na njene procedure i političku nepristrasnost.\nU izveštaju se tvrdi da izgleda da je plan bio da se podrije i fragmentiše zajednički evropski pristup u obezbeđivanje zaliha vakcina.\nEMA je prošlog meseca započela proces razmatranja ruske vakcine Sputnjik Ve, ali još nije odobrila njenu upotrebu.\nRuski fond za direktne investicije za sada nije odgovorio na zahtev za komentar, dodaje AP.\nPrevious Evropa: Britanija kupuje još 60 miliona doza Fajzerove vakcine\nNext Borelj: EU će odgovoriti na buduće provokacije Rusije


Borčanci bi da prevare tradiciju - Sportske.net\nTrener fudbalera BSK-a iz Borče Goran Milojević rekao je danas da njegova ekipa želi da sruši tradiciju u trećem kolu Super lige, pošto do sada protiv Vojvodine nikada nije osvojila ni bod.\n"BSK nikada nije pobedio niti igrao nerešeno sa Vojvodinom, tradicija je neugodna, ali želimo da je srušimo. Imperativ nam je da ne izgubimo. Biće veoma teško pošto igramo protiv izvrsne ekipe", rekao je Milojević novinarima na stadionu u Borči.\n"Idemo u Novi Sad da se nadigravamo, da nametnemo naš ritam, a koliko ćemo uspeti u tome ne znam, s obzirom da je protivnik vrlo kvalitetan", dodao je on.\n"Nama je bitno da ne gubimo utakmice na svom terenu, tu da pravimo razliku, a na strani šta uradimo. Prošle godine smo u gostima igrali mnogo dobro, a kod kuće veoma slabo. Ne znam da li je to zbog stila koji je gajio prethodni trener", kazao je Milojević.\n"Videćemo šta ćemo uraditi, nismo dobro igrali protiv Vojvodine prethodnih sezona i nadam se da ćemo konačno uspeti da osvojimo bod. Iskusni su, kvalitetni, ali možemo da se vratimo sa pozitivnim rezultatom", ocenio je Jovanović.


Politika Archives - Страница 755 од 900 - Studio B\nSNS BGD:Bezbednost na višem nivou, DS iznosi neistine\nGradski odbor SNS Beograda saopštio je danas da je bezbednost u Srbiji na znatno višem novu nego u periodu vlasti Demokratske stranke, ističući da predizborna histerija demokrata raste i da bestidno iznose neistine o bezbednosti i pokušavaju da uznemire građane.\nGradski menadžer Goran Vesić kaže da nema nesreće u Srbiji koju DS i šef odborničke grupe te stranke u Skupštini grada Balša Božović ne pokušavaju da iskoriste za prikupljanje jeftinih političkih poena.\nBrisel: Još bez datuma nove runde dijaloga\nU Briselu još nije utvrđen datum za novi sastanak Beograda i Prištine na visokom nivou, ali se, prema diplomatskim izvorima, do marta i početka izborne kampanje u Srbiji može očekivati bar još jedan sastanak.\nÐurić: ZSO mora biti formirana bezuslovno\nĐurić poručio šefu UNMIK-a da je Srbija iskreno zainteresovana za stabilizaciju prilika u svojoj južnoj pokrajini, ali da Zajednica srpskih opština mora da bude formirana bezuslovno i u skladu sa dogovorima postignutim u Briselu.\nÐurić: ZSO formiraju Srbi, a ne albanski političari\nZajednicu srpskih opština treba da formiraju Srbi na Kosovu i Metohiji, kako je to dogovoreno Briselskim sporazumom, a ne albanski političari, izjavio je direktor Kancelarije za Kosovo i Metohiju Marko Đurić gostujuci u emisiji Horizont Studija B koja ce biti emitovana u četvrtak u 22.35.\nPolitičari u Prištini za početak formiranja ZSO\nČelnici organa u Prištini Hašim Tači i Isa Mustafa i predsednik kosovske skupštine Kadri Veselji složili su se danas u Prištini da se započne sa formiranjem Zajednice srpskih opština (ZSO) prenosi TV RTK 2.\nSNS o Jankoviću\nSrpska napredna stranka izrazila je zadovoljstvo jer se, kako navode, još jednom potvrdilo da sve vreme govorila istinu o, kako je navela, "lažnom zaštitniku Saši Jankoviću".\nU RIK-u počele pripreme za predsedničke izbore\nU zgradi Skupštine Srbije u Ulici kralja Milana u toku su pripreme prostorija za prijem novih glasačkih listića na izborima za predsednika Srbije koji će biti održani na proleće, dok će izborni materijal sa prošlogodišnjeg glasanja biti premešten u magacin u Zemunu.\nMiščević: Srbija bi mogla da otvori još tri poglavlja\nSrbija bi na narednoj međuvladinoj konferenciji mogla da otvori još tri poglavlja u pregovorima sa Evropskkom unijom i da jedno istovremeno zatvori, izjavila je danas šefica pregovaračkog tima sa EU Tanja Miščević.


Pomoć Opštine Bor protivgradnoj zaštiti - Radio televizija Bor\nPomoć Opštine Bor protivgradnoj zaštiti\nBOR - Na području borskog i zaječarskog okruga aktivirana je 71 protivgradna stanica, što je za trećinu manje od raspoloživog broja. Od toga u borskoj opštini 12 od 16 stanica je spremno za dejstvo u slučaju grada. Osnovni razlog ovakvoj situaciji je nedostatak strelaca.\n„Nadoknada za rad strelaca je 4.000 dinara mesečno i to očigledno nije dovoljno stimulativno da imamo dovoljan broj. Zato mi sprovodimo zajedničku akciju sa lokalnim samoupravama“, rekao je Zoran Babić, načelnik Centra za odbranu od grada RHMZ.\nPočetak sezone protivgradne odbrane lansirne stanice dočekuju sa nedovoljno raketa. Značajno bolja situacija je u borskoj opštini, jer svaka protivgradna stanica ima po šest raketa, dok ostale u regionu raspolažu sa po tri.\n„Činimo napore da obezbedimo dodatna sredstva za nabavku novih raketa, a i dalje ćemo pokušavati da nam lokalne samouprave pomognu“, dodao je Babić.\nU Centru za odbranu od grada Republičkog hidrometeorološkog zavoda Srbije, kažu da su zadovoljni dosadašnjom saradnjom sa Opštinom Bor.\n„Na zajedničkom sasatanku lokalna samouprava Bor je nagovestila da će odvojiti finansijska sredstva za dopunsku stimulaciju strelaca, a i krajem prošle sezone obezbedila je rakete, tako da smo zadovoljni dosadašnjom saradnjom“, istakao je na kraju Babić.\nU Srbiji je za sada spremno 1.340, a očekivanja su da se aktivira 1.400 lansirnih stanica u ovoj sezoni. Prema postojećem stanju na početku sezone svaka stanica raspolaže sa pet i po raketa u proseku, ali prema očekivanjima tokom leta će se stalno dopunjavati.\nPomoć Opštine Bor protivgradnoj zaštiti, 20. april 2017. (RTV Bor)\nViše iz ove kategorije Neispravna voda sa pojedinih javnih česama »


Vesti online / Vesti / Srbija / Sneg se topi, Sava na rekordnom nivou\nSneg se topi, Sava na rekordnom nivou\nSava je danas na rekordnom nivou od početka 2018. godine.\nUsled topljenja snežnog pokrivača, Sava je uznapredovala i, prema podacima Republičkog hidrometeorološkog zavoda, vodostaj iznosi 521 centimetar, što je rekord od početka 2018. godine.\nGranica redovne odbrane od poplava je 500 centimera, preneo je "Blic".\nVeć od sutra se očekuje stagnacija, a do četvrtka nivo vode ne bi trebalo da prelazi "kotu 505".\nMalo bolja situacija je na Dunavu u Zemunu gde je vodostaj 556 centimetara, što je samo šest više od granice redovne odbrane od poplava (550).\nNajozbiljnija situacija je i dalje kod Kule Nebojša, kao i kod Ade Međice na Novom Beogradu, gde se splapovima ne može prići, dok je voda uplovila i u neke kućice.